text:
Bamwe mu babyeyi batuye muri imwe mu mirenge igize akarere ka Muhanga baravuga ko urubyiruko rwugarijwe no gutwara inda batarageza ku myaka y’ubukure bitewe n’umuco wabinjiyemo wiswe "impa numve".
Bamwe mu babyeyi baganiriye na Rwanda Daily News bavuga ko abana babo babaye ibyigenge aho usanga batangira gukururana n’abasore bakiri bato ari naho haturuka guterwa inda ugasanga ibyifuzo byabo biburizwamo ntibarangize amashuri yabo ndetse bagatangira kuruha bakiri bato.
Munyanziza Deogratias afite imyaka 43 atuye mu murenge wa Shyogwe avuga ko we ubwe afite abana batatu bamaze kumubyarira mu maso atarabona ababateye inda, ibintu agereranya nn’iminsi y’imperuka.
Yagize ati"Turi mu minsi ya nyuma kuko mbona ibi birimo kuba ku bana bacu ari icyorezo, kuko usanga urugo ku rundi bigenda bisa ,gusa usanga babigira ibanga kuko baba badashaka kwerekana uwabateye inda, nk’uko aba banjye banze kwerekana abagabo bazibateye ".
Kankindi Mediatrice afite imyaka 54 atuye mu murenge wa Muhanga avuga ko usanga abagabo bakuze aribo bashuka aba bana kuko nubwo abana bashukana bitaba kabiri cyangwa gatatu kuko usanga babyara bwa mbere bakaniyongeza kandi bazi n’ibibazo bo ubwabo bafite.
Yagize ati "Mu bihe byacu umuntu yararambagizaga akarongora ibi abana birirwamo by’ubusambanyi n’ubwomanzi ntabwo byabagaho kandi urukundo rwari rukiriho naho ubu mbona byarahindutse cyane ".
Munyangeyo Polycaripe afite imyaka 58 avuga ko hakenewe ingufu zikomeye zo guhashya Mpa numve yateye dore ko iyo yageze mu rugo ruhura n’ibibazo by’amikoro, mu gihe umubyeyi yitaga ku bana be akita no kuri uwo mwana wabyaye undi, ugasanga amashuli y’uwo mwana arahagaze ahubwo agiye guhura n’ibibazo by’uruhuri.
Yagize ati"Mpa numve ni ikibazo gikomeye kuko urugo igezemo usanga amikoro yarwo n’ubundi yarasanzwe ari make abura noneho kuko usanga umuryango warusanzwe ufite abana benshi ugiye no kwita ku wabyaye n’uwabyawe kugira ngo nabo bagire ubuzima bwiza ,gusa usanga atariko bigenda kuko abanyeshuli bayavamo abandi bakajya iyo mu mijyi gushakashaka imibereho bakora akazi kadahwanye ni intege zabo".
Umwe mu bakobwa wabyaye atarageza imyaka y’ubukure utashatse ko amazina ye n’amafoto avugwa muri iyi nkuru avuga ko ajya guterwa inda yizezwaga ko azahabwa ibyo atakibonera ndetse ko bazanabana bidatinze.
Umuhuzabikorwa w’inama y’igihugu y’abagore mu karere ka Muhanga,Kampororo Jeanne d’Arc avuga ko iki kibazo barimo gushaka uko cyakemuka mu maguru mashya nubwo bo ubwabo bikomeye kuko ujya gutera inda atabanza ngo avuge ko agiye kubikora, ariko bagomba gukomeza kwigisha abantu bose kugirango bicike burundu, abari n’abategarugori bahabwe agaciro ariko nabo bakihaye.
Meya Beatrice Uwamaliya avugako batangiye kugenda baganiriza inzego zose ngo zitangire zifashe imirenge no mu tugali mu kwigisha abana b’abakobwa kwirinda abantu bose babashuka bagamije kuryamana nabo no kumenya ko ejo habo heza hari mu biganza byabo bagomba kwirinda iyi mpa numve yateye igiye kumara abana b’abakobwa ,gusa ababyeyi nabo baganirize abana babo babahe impanuro z’uko bagomba kwitwara.
Mu ibarura ryakozwe muri 2017 ryagaragaje ko abakobwa 260 bose muri aka karere babyaye batarageza ku myaka y’ubukure (18) aho iri barura ryakozwe bahereye muri Mutarama 2016 kugeza Mutarama 2017, usanga izi nda baziterwa n’abantu batandukanye barimo abasore n’abagabo bakuze kandi bubatse ingo zabo ndetse bagasaba abo baziteye kubigira ibanga rikomeye cyane ngo zidasenyuka.
Kugeza ubu nuko harimo gukorwa irindi barura ari naryo rizagaragaza imibare igezweho yubu gusa ishobora kuziyongera bitewe na “Mpa Numve” yugarije aka karere.
AKIMANA Jean de Dieu @rdn- Muhanga


c: text/html

text:
Ubuzima
Ambasaderi Wa Israel Yiyemeje Guha Abanyarwanda Amaraso Ye
Dr Ron Adam uhagarariye Israel mu Rwanda aherutse guha amaraso Ikigo cy’u Rwanda gishinzwe gukusanya, kurinda no guha amaraso abayakeneye. Ni ku nshuro ya gatatu yari abikoze.
Ron Adam yatangiye gutanga amaraso mu mwaka wa 2019 ubwo yatangiraga akazi ke mu Rwanda, mu mwaka wa 2020 nabwo arabikora, ubu ikaba ari inshuro ya gatatu abikoze.
Kuri Twitter yanditse ko ashimishwa no kwifatanya n’abandi Banyarwanda b’umutima ukunze, bagatanga amaraso hagamijwe gutabara ubuzima bw’abayakeneye.
Abaganga bavuga ko abantu bakenera amaraso kurusha abandi ari ababyeyi babyara babazwe, abakoze impanuka n’abarwaye indwara zikomeye nka za cancer.
Ron Adam yanditse kuri Twitter ati: “ Kurokora ubuzima bw’abantu si ibya Dogiteri gusa!”
Amaraso ya Ambasaderi Adam yatangiwe ku kicaro cya RBC kiri ku Kimihurura mu Karere ka Gasabo.
Dr Thomas Muyombo hari icyo yamusubije…
Umuyobozi w’Ikigo cy’u Rwanda gishinzwe gukusanya, kurinda no gutanga amaraso Dr Thomas Muyombo yashimiye Dr Ron Adam ku gikorwa cy’ubumuntu yakoze kandi amaze imyaka akora.
Kuri Twitter yanditse ati: “ Twishimiye ko mwatanze amaraso, kandi igikorwa mwakoze ni ingenzi mu gutabara abarwayi bayakenera. Mwagize neza, Nyakubahwa!”
Akamaro ko guterwa amaraso
Abaganga bemeranya ko amaraso umuntu atewe amugirira akamaro kuko asimbura ayo yatakaje mu mpanuka, mu gihe umubyeyi yabyaraga cyangwa kubera uburwayi runaka bwatumye amaraso atakaza insoro zitukura.
Bitewe n’ubwinshi bw’amaraso umuntu akeneye, kuyamutera bishobora gufata hagati y’isaha imwe n’amasaha ane.
Akenshi aka kazi kagenda neza, umuntu agahembuka.
Ubusanzwe amaraso agizwe n’ibintu byinshi ariko cyane cyane insoro zitukura, izera, udufashi n’igice bita ko ari amazi.
Iki nicyo gice kinini kigize amaraso.
Iyo umuntu akomeretse cyane atakaza amaraso, kandi igice kinini cyayo gitakara kiba ari insoro zitukura n’amazi.
Niyo mpamvu umuntu batemye akava amaraso menshi akenshi aba asaba amazi yo kunywa.
Abaganga bahitamo gutera umuntu amaraso kugira ngo barebe ko umutima, ubwonko, ibihaha, umwijima n’impyiko bye byakomeza gukora.
Izi nizo nyama z’umubiri w’umuntu z’ingirakamaro kurusha izindi kandi zikenera amaraso kurusha izindi.
Iyo zibona amaraso ahagije kandi asukuye bizifasha gukora neza, n’umuntu akaba afite ubuzima bwiza muri rusange.
Hari abandi bahanga bemera ko guterwa amaraso bigira ingaruka ku muntu ariko zikaboneka mu gihe kirambye.
Bavuga ko hagomba gukorwa ubushakashatsi bwatuma abantu bazajya babona imiti ifasha umubiri gukora insoro zitukura bitabaye ngombwa ko aterwa amaraso y’undi cyane cyane ko buri wese afite amaraso ye, bityo atandukanye n’undi niyo baba bahuje ubwoko bw’amaraso( groupe sanguin.)

robotstxt: allowed

filter: keep


text:
Umutingito na tsunami mu Buyapani
Umutingito w’Isi na Tsunami mu Buyapani cyangwa Umutingito na Tsunami mu Buyapani, Umutingito udasanzwe mu Buyapani (izina mu kiyapani : 東北地方太平洋沖地震 Tōhoku Chihō Taiheiyō-oki Jishin) ni umutingito na umutingito udasanzwe (tsunami) tariki ya 11 Werurwe 2011 ku gipimo cya Mw 9,0 wahitanye abantu hejuru ya 12,300 i Tōhoku mu Buyapani.
Igihungu cy’Ubuyapani ubu cyirimumazi abira kikaba gikeneye ubufasha bwinshi kandi bukomeye cyane kuko cyibasiwe cyane na cyakibazo cy’amazi aremereye ndetse n’umutingito udasanzwe (tsunami) Ubuyapani bukaba bukomerewe cyane, kuko bikomeje gusatira mu murwa mukuru Tokyo, Tsunami ikaba ifite umuvunduko ukomeye cyane kuko ntaho aya mazi agera ngo hagire igisigara akaba abanzirizwa n’umutingito ugashegesha ibintu byinshi nk’amazu yemwe nayitwa ko akomeye, hanyuma hakaza amazi menshi cyane kdi aremereye agatwara byose.
Mu Buyapani, hari ikindi kintu cyasandaye ku mashini ya kabiri y’uruganda rukoresha ingufu nukleyeri ku munsi wa kane nyuma y’uko rwangijwe n’umutingito w’isi. Ibyo byateje ubwoba ko ibyuma by’urwo ruganda bishobora kurekura imyuka yanduza. Icyo kintu cyasandaye muri iki gitondo cyo ku ya 15 y’ukwa 3 mu mwaka w’2011 ku ruganda rw’ahitwa Fukushima, cyaje gikurikira ikindi cyasandaye umunsi umwe n’iminsi itatu mbere y’iyo taliki. Ibibazo kuri urwo ruganda byatangiye ubwo umutingito w’isi na tsunami yaje iwukurikira byatumye amashanyarazi abura kuri urwo ruganda. Icyo kibazo cyatumye ibyuma bikonjesha imashini kugirango zidashongeshwa n’ubushyuhe bwinshi zidakora.
Abategetsi bo mu Buyapani bari kugerageza gusubiza ibintu mu buryo ku ruganda rukora ingufu za nuclear ruri i Fukushima rwasinzikajwe n’umutingito w’isi hamwe na tsunami kuwa 5 w’icyumweru gishize.[1]
Tubibutse ko muri iyi minsi igihugu cy’Ubuyapani kitorohewe namba n’umutingito umaze guhitana abarenga 10.000; gusa abapfa bo biyongera buri munsi ku buryo umubare wabo ugenda urushaho kwiyongera uko umunsi ushira.
Ingaruka z’umutingito[edit | edit source]
Ku wa Gatanu w’icyumweru gishize, igihugu cy’u Buyapani gisanzwe kizwiho kwibasirwa n’imitingito inshuro nyinshi buri munsi, cyahuye n’umutingito ukabije kuko wari ku rwego rwa 8.9 ku gipimo cya Richter, ukaba ariwo wa 5 munini, kuva mu mwaka wa 1900. Uwo mutingito waturutse mu Nyanja ya Pasifika, uteza tsunami yageze kuri kilometero 10 mu Buyapani rwagati, cyane cyane mu gice cy’Amajyaruguru ashyira Uburasirazuba. Ababuriwe irengero n’abapfuye barenga 2000, kandi ingaruka zikomeje kwiyongera, aho inganda zimwe na zimwe za nucléaire zangiritse zigateza ubushyuhe bukomeye mu kirere.[2]
Uretse gukora ku Buyapani ariko, uwo mutingito wahinduye imiterere y’isi, n’ubwo bitagaragaye cyane. Nk’uko bitangazwa na the U.S. Geological Survey , uwo mutingito wasunitse ubutaka bw’u Buyapani, ubwigiza kure y’inyanja ho metero zirenga 2.4 ugereranyije na mbere
Birashoboka ko bitagaragarira amaso ko amasaha y’umunsi yiyongereye ariko abahanga mu by’ubumenyi n’imiterere y’isi (Geophysique) barabyemeza ko ubu umunsi utakireshya nk`uko wareshyaga. Ibi ni nyuma y’umutingito wabereye mu gihugu cy’Ubuyapani. Uriya mutingito wagize ingaruka ku bintu byinshi cyane: inkombe z’inyanja zarahindutse, ibirwa bimwe na bimwe birazimira, ubutaka busa n’ubwimutse bugana mu gice cya ruguru cy’Isi (Hemisphere Nord). Ku buryo ubungubu igihe Isi yamaraga yizenguruka (rotation) kiyongereyeho amasegonda 0.000 006 (imibare ya Nasa . Iki gihe ni gito ariko gishobora kuzagira ingaruka nko guhinduka kwa kalendari, amasaha n’ibindi. [3]
Ingaruka z`uyu mutingito zirenze kure cyane iz’uheruka muri Shili. Umutingito wo muri Sumatra (2004) wari wateye umunsi kugabanuka ho amasegonda 0.000 0068.
Guhera mu mwaka wa 1990 iki nicyo cyago kigize ingaruka zikomeye ku isi. Naho Abayapani bo baremeza ko iki ari cyo cyago batazibagirwa nyuma yo kuraswa kw’imijyi ya Nagasaki na Hiroshima ( yarashwe n`Abanyamerika muri 1945)


text:
INYANDIKO Z’IBANZ
IMPANO ZA MWUKA, UMUZINGO WA I
IJAMBO RY’IBANZE 61
Impano y’ubuhanuzi yagaragaye mu itorero mu gihe Abayuda ari bo bamamazaga Imana mu isi. Niba iyi mpano yarakendereye mu binyejana bike bishyira iherezo ry’icyo gihe bitewe n’uko itorero ryari ryariyandaritse, yongeye kugaragara ku iherezo ry’icyo gihe cyahawe Abayuda kugira ngo itegurize Mesiya. Zakariya, se wa Yohana Umubatiza, “yuzuye Mwuka Muziranenge maze arahanura.” Simeyoni, umugabo w’intungane kandi wari umaramaje wari “utegereje guhumurizwa kwa Isiraheli,” yazanwe na Mwuka mu rusengero maze ahanura ibya Yesu ko ari “urumuri rwo kumurikira amahanga, n’ikuzo ry’ubwoko bw’Imana bwa Isiraheli”; ndetse n’umuhanuzikazi Ana nawe “iby’uwo mwana [Yesu] yabitekerereje abari bategereje bose ko Yeruzalemu ivanwa mu buja.” 62 Nta muhanuzi ukomeye kuruta Yohana Umubatiza, we watoranyijwe n’Imana kugira ngo yereke Abisiraheli “Umwana w’Intama w’Imana, ukuraho ibyaha by’abantu bo ku isi.” IZ 117.1
Igihe cya Gikristo cyatangiranye n’isukwa rya Mwuka Muziranenge, kandi impano za Mwuka zikomeye ndetse zinyuranye zigaragarije mu bizera. Izo mpano zari nyinshi cyane ku buryo Pawulo yashoboye kubwira itorero ry’i Korinto ati: “umuntu wese agahabwa ikimwerekanaho Umwuka kugira ngo bose bafashwe.” Ni umuntu wese uri mu itorero, ntabwo ari umuntu wese uri mu isi nk’uko benshi bagiye babifata. IZ 117.2
Guhera mu gihe cy’ubuhakanyi bukomeye, izi mpano ntizakunze kugaragara; kandi bishoboka ko ari yo mpamvu abitwa Abakristo muri rusange bizera ko izo mpano zarangiranye n’igihe cy’Itorero rya mbere. Ariko se amakosa no kutizera by’itorero aho si byo byaba byaratumye izo mpano zihagarara? Mbese igihe ubwoko bw’Imana buzagera ku rugero rw’itorero rya mbere mu kwizera no mu migirire, ubwo buzarugeraho byanze bikunze kubwo kwamamaza amategeko y’Imana no kwizera Yesu, “imvura y’itumba” ntizongera gutuma izo mpano zibaho? Tubitekereje dukurikije ibyabayeho mbere, dukwiriye kwitega ko ibyo bizabaho. Nubwo igihe cy’Abayuda cyaranzwemo ubuhakanyi bwinshi, cyatangiranye kandi gisozwa no kwigaragaza kudasanzwe kwa Mwuka w’Imana. Ni yo mpamvu byaba ari ugutekereza nabi kwibwira ko igihe cya Gikristo (ugereranyije n’igihe cy’Abayuda, umucyo w’igihe cya Gikristo umeze nk’urumuri rw’izuba urugereranyije n’umucyo w’ukwezi) cyatangirana ikuzo maze kikazasoreza mu mwijima w’icuraburindi. Kandi ubwo umurimo udasanzwe wa Mwuka wari ukenewe kugira ngo utegurire abantu kuza kwa mbere kwa Kristo, none se ntuzarushaho gukenerwa biruseho ngo ubategurire kugaruka kwe; by’umwihariko kubera ko iminsi ya nyuma izaba ari iy’akaga kurusha iyayibanjirije yose, kandi abahanuzi b’ibinyoma bagomba no kugira ubushobozi bwo gukora ibimenyetso n’ibitangaza bikomeye ku buryo binashobotse bayobya n’intore! Nyamara Ibyanditswe bihamya ukuri muri aya magambo biti: IZ 117.3
“Arababwira ati: ‘Mujye mu bihugu byose, mwigishe abaremwe bose ubutumwa bwiza. Uwizera akabatizwa azakizwa, ariko utizera azacirwaho iteka. Kandi ibimenyetso bizagumana n’abizera ngibi: bazirukana abadayimoni mu izina ryanjye, bazavuga indimi nshya, bazafata inzoka, kandi nibanywa ikintu cyica ntacyo kizabatwara na hato, bazarambika ibiganza ku barwayi bakire.” Mariko 16:15-18. IZ 118.1
Ubusobanuro bw’uwitwa Campbell (Kambeli) bugira buti: “Izi mbaraga ndengakamere zizagera ku bizera.” Impano ntizagombaga kugarukira ku ntumwa gusa, ahubwo zigera no ku bizera. Ni bande bazazigira? Ni abantu bizera. Mbese zizamara igihe kingana iki? Nta rubibi rwashyizweho; iri sezerano rigendana n’inshingano ikomeye yatanzwe yo kubwiriza ubutumwa bwiza kandi igera ku mwizera wa nyuma. IZ 118.2
Nyamara hari uguhakana kuvuga ko ubu bufasha bwasezeraniwe intumwa n’abizeye kubwo kubwiriza kwazo gusa. Uku guhakana kuvuga ko izo ntumwa zasohoje inshingano zahawe, zatangije ubutumwa bwiza, kandi ko impano zarangiranye n’ab’icyo gihe. Nimureke turebe niba inshingano ikomeye yararangiranye n’ab’icyo gihe. Matayo 28:19, 20 haravuga hati: “Nuko mugende muhindure abantu bo mu mahanga yose abigishwa, mubabatiza mu izina rya Data wa twese n’Umwana n’Umwuka Wera, mubigisha kwitondera ibyo nababwiye byose. Kandi dore ndi kumwe namwe iminsi yose kugeza ku mperuka y’isi.” IZ 118.3
Kuba kubwiriza ubutumwa bwiza biciye muri iyi nshingano bitararangiranye n’itorero rya mbere bigaragarira muri iri sezerano rivuga ngo: “Dore ndi kumwe namwe iminsi yose kugeza ku mperuka y’isi.” Ntabwo Yesu avuga ati: “Dore ndi kumwe namwe ntumwa aho ari ho hose ndetse no ku mpera z’isi.” Ahubwo agira ati: “Ndi kumwe namwe iminsi yose kugeza ku mperuka y’isi cyangwa y’ibihe.” Ibyo ntibivuga ko igihe cy’Abayuda ari cyo cyavugwaga kuko icyo gihe cyari cyararangiriye ku musaraba Yesu abambwa. Nasoza rero mvuga ko kubwiriza no kwizera ubutumwa bwiza bwa mbere bizakomeza iteka kunganirwa n’ubufasha bwa Mwuka nk’uko byagenze ku itorero rya mbere. Inshingano intumwa zahawe irebana n’igihe cya Gikristo kandi ifata icyo gihe cyose. Kubw’ibyo rero, impano za Mwuka zazimangatanye bitewe gusa n’ubuhakanyi, kandi zizabyukirizwa rimwe n’ububyutse bwo kwizera n’imigenzereze byarangaga itorero rya mbere. IZ 118.4
Mu 1 Abakorinto 12:28 hatubwira ko Imana yashyizeho cyangwa yahaye umwanya impano zimwe za Mwuka mu itorero. Mu gihe nta bihamya biri mu Byanditswe bitwereka ko Imana yakuyeho burundu impano mu itorero, tugomba kwanzura ko zabereyeho kuguma mu itorero. None se igihamya cy’uko zavuyeho kiri he? Kiri mu gice kimwe n’aho Isabato ya Kiyuda yakuweho maze hagashyirwaho Isabato ya Gikristo. Ni mu gice kiri mu Byakozwe n’Amayoberane y’Ubugome ndetse n’Umunyabugome. (2Abatesaloniki 2:3,7). Nyamara uhakana atanga igihamya cya Bibiliya yerekana ko impano zagombaga guhagarara yishingikirije kuri aya magambo agira ati: “Urukundo ntabwo ruzashira. Guhanura kuzarangizwa no kuvuga izindi ndimi kuzagira iherezo, ubwenge nabwo buzakurwaho kuko tumenyaho igice kandi duhanuraho igice, ariko ubwo igishyitse rwose kizasohora, bya bindi bidashyitse bizakurwaho. Nkiri umwana muto navugaga nk’umwana muto, ngatekereza nk’umwana muto nkibwira nk’umwana muto. Ariko maze gukura mva mu by’ubwana. Icyakora none turebera mu ndorerwamo ibirorirori, ariko icyo gihe tuzarebana duhanganye mu maso. None menyaho igice, ariko icyo gihe nzamenya rwose nk’uko namenywe rwose. Ariko none hagumyeho kwizera n’ibyiringiro n’urukundo, ibyo uko ari bitatu, ariko ikiruta ibindi ni urukundo (1 Abakorinto 13:8-13). IZ 118.5
Aya magambo atubwira ko hazabaho irangira ry’impano za Mwuka, iryo kwizera n’ibyiringiro. Ariko se ni ryari ibyo bigomba kuzahagarara? Turacyategereje icyo gihe ubwo IZ 119.1
“Ibyiringiro bizaba byahindutse umunezero usesuye,
Kwizera kwahindutse ibiboneshwa amaso,
Kandi amasengesho yahindutse ibisingizo.” IZ 119.2
Ibyo bizahagarara igihe igitunganye rwose kizaba kije, igihe tuzaba tutakirebera mu ndorerwamo itabona neza ahubwo tureba byose amaso ku maso. Umunsi utunganye, igihe abera bazatunganywa kandi bakabona nk’uko babonwa nturagera nyamara uzabaho mu gihe kizaza. Ni iby’ukuri ko, igihe umunyabugome yari amaze gukura, yakuyeho ‘iby’ubwana’ ari byo ubuhanuzi, kuvuga indimi, ubwenge, ndetse no kwizera, ibyiringiro n’urukundo byarangaga Abakristo bo mu itorero rya mbere. Nyamara muri ariya magambo nta kintu cyanditswemo cyerekana ko Imana yateganyije gukuraho impano yari yashyize mu itorero, kugeza aho kwizera n’ibyiringiro byaryo bizasohorera rwose, kugeza igihe ikuzo riheranije ryo kudapfa rizatwikira burundu ukwigaragaza kurabagirana kw’imbaraga n’ubwenge mu by’umwuka byigeze biboneka muri iyi mibereho irangwamo urupfu. IZ 119.3
Uguhakana kwashingiwe ku magambo aboneka muri 2Timoteyo 3:16 benshi bakunze gutanga bashimangira cyane, gukwiriye kwirengagizwa. Niba ubwo Pawulo yavugaga ko Ibyanditswe byera bigomba gutunganya umuntu w’Imana ngo abashe gukora imirimo myiza yose, yaba yaravugaga ko nta kindi kintu gikwiriye kwandikwa kubwo guhumekerwa n’Imana, ni mpamvu ki icyo gihe ubwe hari ibyo yongeraga kuri ibyo Byanditswe? Kuki atahise ashyira ikaramu hasi akimara kwandika iyo nteruro? Kuki nyuma y’imyaka mirongo itatu Yohana yanditse igitabo cy’Ibyahishuwe? Iki gitabo nacyo kirimo irindi somo ryifashishwa na bamwe bashaka kwerekana ko impano za mwuka zavuyeho. IZ 119.4
“Uwumva wese amagambo y’ubuhanuzi bw’iki gitabo ndamuhamiriza nti: ‘Nihagira umuntu uzongera kuri yo, Imana izamwongeraho ibyago byanditswe muri iki gitabo. Kandi nihagira umuntu ukura ku magambo y’igitabo cy’ubu buhanuzi, Imana izamukura ku mugabane wa cya giti cy’ubugingo no ku wa rwa rurembo rwera, byanditswe muri iki gitabo.” Ibyahishuwe 22:18,19. IZ 120.1
Hifashishijwe aya magambo, usanga hari abavuga ko incuro nyinshi no mu buryo bwinshi, mu gihe cya kera, Imana yavuganiraga na ba sogokuruza mu bahanuzi, ndetse ko mu itangira ryo kwamamaza ubutumwa bwiza yakoresheje Yesu n’intumwa, bityo ikaba yarasezeranye bidasubirwaho ko itazongera kugira icyo imenyesha umuntu muri ubwo buryo. Kubw’ibyo rero, bavuga ko ubuhanuzi bwose buba nyuma y’icyo gihe atari ubw’ukuri. Bivugwa ko ibi byasoje ibyanditswe byahumetswe n’Imana. None se niba ari uko bimeze, ni iyihe mpamvu Yohana yanditse Ubutumwa bwiza amaze kuva i Patimosi muri Efezi? Mbese mu kwandika ubwo Butumwa Yohana yaba yarongeye ku magambo y’ubuhanuzi bwo muri icyo gitabo yandikiwe ku kirwa cya Patimosi? Duhereye kuri ayo magambo, bigaragara neza ko amabwiriza yo kutagira icyongerwaho cyangwa ngo gikurweho aterekeza kuri Bibiliya uko yakabaye nk’igitabo gifatanye. Ahubwo yerekeza ku gitabo cyihariye cy’Ibyahishuwe nk’uko cyavuye mu biganza by’intumwa Yohana. Nyamara nta muntu ufite uburenganzira bwo kongera cyangwa gukura ku gitabo icyo ari cyo cyose cyanditswe gihumetswe n’Imana. Mbese ubwo Yohana yandikaga igitabo cy’Ibyahishuwe hari icyo yongeye ku buhanuzi bwa Daniyeli? Ntacyo rwose. Nta burenganzira umuhanuzi afite bwo guhindura ijambo ry’Imana. Nyamara iyerekwa rya Yohana rishimangira iryo Daniyeli yahawe kandi rigatanga umucyo mwinshi wiyongera ku ngingo zavuzwe mu buhanuzi bwa Daniyeli. Nasoza mvuga ko Imana itigeze iceceka ngo ihagarike kuvuga, ahubwo iracyafite umudendezo wo kuvuga. Umutima wanjye urangurure iteka uti: “Uwiteka, vugira mu wo ushaka; umugaragu wawe nteze amatwi.” IZ 120.2
Bityo rero, kugerageza kwifashisha Ibyanditswe Byera ngo herekanwe ko impano za mwuka zavuyeho ntacyo bigeraho. Kandi ubwo amarembo y’ikuzimu atahangaye itorero, Imana iracyafite abantu ku isi, dukwiriye kwitega ko habaho ukwigaragaza kw’impano za Mwuka kujyanye n’ubutumwa bwa marayika wa gatatu; ari bwo butumwa buzagarura itorero ku rufatiro rw’intumwa maze bukarihindura umucyo w’isi aho kuba umwijima. IZ 120.3
Nanone kandi, twaburiwe hakiri kare ko mu minsi ya nyuma hazaduka abahanuzi b’ibinyoma, kandi Bibiliya yaduhaye igipimo tugomba kugenzuza inyigisho zabo kugira ngo dushobore gutandukanya abanyakuri n’abanyabinyoma. Amategeko y’Imana ni yo gipimo gikomeye kigenzura ibyo abo bahanuzi bahanura ndetse n’imico yabo. Iyaba mu minsi ya nyuma nta buhanuzi nyakuri byajyaga kuzabaho, mbega uko byari byoroshye cyane kuba byaravuzwe bityo bikaba byarakuyeho uburyo bwose bwatera abantu gushukwa mu mwanya wo gutanga igipimo cyo kubasuzumisha kuko hajyaga kuzabaho abahanuzi nyakuri kimwe n’abanyabinyoma. IZ 120.4
Muri Yesaya 8:19,20 hari ubuhanuzi buvuga iby’imyuka tumenyereye yo muri iki gihe, kandi amategeko y’Imana yatangiwe kugira ngo abugenzure: “Nimusange amategeko y’Imana n’ibiyihamya. Nibatavuga ibihwanye n’iryo jambo, nta museke uzabatambikira.” None se ni iyihe mpamvu havugwa ngo “nibatavuga ibihwanye n’iryo jambo” niba nta kwigaragaza nyakuri kw’impano za Mwuka ndetse n’uk’ubuhanuzi byagombaga kuzabaho? Yesu aravuga ati: “Mwirinde abahanuzi b’ibinyoma… Muzabamenyera ku mbuto zabo” (Matayo 7:15,16). Uyu ni umugabane w’ikibwirizwa cyo ku musozi w’Imigisha, kandi abantu bose bashobora kubona ko aya magambo yakoreshejwe muri rusange ku itorero mu gihe cyose cyo kwamamaza ubutumwa. Abahanuzi b’ibinyoma bagomba kumenyekanira ku mbuto zabo. Mu yandi magambo, bazamenyekanira mu mico yabo. Amategeko y’Imana ni yo gipimo ngenderwaho cyonyine cyagaragaza ko imbuto zabo ari nziza cyangwa ari mbi. Kubw’ibyo rero, tubwirwa gusanga amategeko y’Imana n’ibiyihamya. Ntabwo abahanuzi nyakuri bazavuga ibihwanye n’ijambo ry’Imana gusa, ahubwo bazagira n’imibereho ihuje naryo. Ntabwo nahangara guciraho iteka umuntu uvuga kandi akabaho atyo. IZ 121.1
Iteka abahanuzi b’ibinyoma bagiye barangwa no kwerekwa iby’amahoro; kandi bazaba bavuga bati: “Ni amahoro, ni amahoro,” mu gihe ukurimbuka gutunguranye kuzabatungura. Abahanuzi nyakuri bazamagana icyaha bashize amanga kandi bazaburira abantu iby’umujinya wenda gutera. IZ 121.2
Guhanura kose kuvuguruza iby’ukuri kandi bidashidikanywaho Ijambo ry’Imana rivuga, gukwiriye kwamaganirwa kure. Uko ni ko Umukiza wacu yigishije abigishwa be ubwo yababuriraga ku byerekeye kugaruka kwe. Igihe Yesu yazamurwaga mu ijuru abigishwa be bamureba, abamarayika bahamije beruye ko uwo Yesu azagaruka atyo nk’uko bamubonye ajya mu ijuru. Ni yo mpamvu igihe Yesu yavugaga iby’imikorere y’abahanuzi b’ibinyoma bo mu minsi y’imperuka yavuze ati: “Nuko nibababwira bati: ‘Dore ari mu butayu,’ ntimuzajyeyo; cyangwa bati: ‘Dore ari mu kirambi’, ntimuzabyemere.” Guhanura kose kujyanye n’iyo ngingo kugomba kuzirikana ko azaturuka mu ijuru abantu bamureba. None se kuki Yesu atavuze ati: “Icyo gihe ntimuzite ku bihanurwa byose; kuko muri icyo gihe nta bahanuzi nyakuri bazabaho?” IZ 121.3
“Nuko aha bamwe kuba intumwa ze, n’abandi kuba abahanuzi, n’abandi kuba ababwirizabutumwa bwiza, n’abandi kuba abungeri n’abigisha, kugira ngo abera batunganyirizwe rwose gukora umurimo wo kugabura iby’Imana no gukomeza umubiri wa Kristo, kugeza ubwo twese tuzasohora kugira ubumwe bwo kwizera no kumenya Umwana w’Imana, kandi kugeza ubwo tuzasohora kuba abantu bashyitse bageze ku rugero rushyitse rw’igihagararo cya Kristo.” (Abefeso 4:11-13). IZ 121.4
Mu isomo twabonye mbere twasanze ko igihe Kristo yazamurwaga mu ijuru, yahaye abantu impano. Muri zo mpano havuzwemo izo kuba intumwa, abahanuzi, ababwirizabutumwa bwiza, abashumba n’abigisha. Icyatumye bahabwa izo mpano kwari ukugira ngo abera batunganyirizwe rwose mu bumwe no kumenya. Muri iki gihe, abantu bamwe bavuga ko ari abashumba n’abigisha bemeza ko hashize imyaka isaga igihumbi na magana inani izi mpano zisohoje umurimo wazo burundu, bityo rero zikaba zarahagaze. None se kuki batareka kwitwa abashumba n’abigisha? Niba dushingiye kuri iri somo umurimo w’umuhanuzi wararangiranye n’itorero rya mbere, ubwo n’uw’umubwirizabutumwa bwiza waba wararangiye kimwe n’indi yose nta vangura. IZ 122.1
Noneho rero, mureke dutekereze gato kuri iyi ngingo. Izi mpano zose zatangiwe kugira ngo abera batunganyirizwe rwose mu bumwe, ubumenyi ndetse n’umwuka. Biturutse kuri izo mpano, abizera b’itorero rya mbere bamaze igihe runaka bishimira ubwo bumwe. “Abizeye bose bahuzaga umutima n’inama.” Kubera ubwo bumwe, bigaragara ko umusaruro wavuyemo wabaye uw’uko “intumwa zagiraga imbaraga nyinshi zo guhamya kuzuka k’Umwami Yesu, nuko rero ubuntu bw’Imana bwinshi bukaba kuri bo bose.” (Ibyakozwe n’Intumwa 4:31-33.) Mbega uburyo ibintu nk’ibyo ari ibyo kwifuzwa muri iki gihe! Nyamara ubuhakanyi n’imbaraga yabwo izana ibice mu bantu kandi irimbura bwahindanyije ubwiza bw’itorero nyakuri maze buryambika ibigunira. Ingaruka zabaye gucikamo ibice n’umuvurungano. Ntihigeze kubaho urudubi rw’imyizerere rukomeye mu Bakristo nko muri iki gihe. Niba impano zari zikenewe kugira ngo zitume itorero rya mbere rigira ubumwe, mbega ukuntu muri iki gihe zikenewe kurutaho kugira ngo zihembure ubumwe! Kandi bigaragarira cyane mu buhanuzi ko umugambi w’Imana ari uko ubumwe bwagaruka mu itorero mu minsi iheruka,. Twahamirijwe rwose ko igihe Uwiteka azagarurira Siyoni, abarinzi bazayirebera n’amaso yabo. Twabwiwe kandi ko mu bihe bya nyuma abanyabwenge bazasobanukirwa. Ubwo ibyo bizasohora, hazabaho ubumwe bwo kwizera mu bo Imana ibara ko ari abanyabwenge; kuko abo n’ubundi bakorera mu kuri basobanukiwe n’ukuri, bagomba byanze bikunze gusobanukirwa kimwe. Mbese ni iki gishobora gutuma habaho ubu bumwe uretse impano zatangiwe uyu mugambi? IZ 122.2
Dukurikije ibyo tumaze kubona, bigaragara ko gutunganywa kw’itorero kwuvuzwe hano kuzabaho mu bihe bizaza. Kubw’ibyo izi mpano ntizari zarangiza umugambi wazo. Uru rwandiko Pawulo yandikiye Abefeso yarwanditse mu mwaka wa 64 nyuma y’ivuka rya Yesu. Iki gihe ni ku myaka ibiri mbere y’uko Pawulo abwira Timoteyo ko yiteguye ameze nk’ibisukwa ku gicaniro, kandi ko igihe cye kigeze ngo yigendere. Icyo gihe imbuto z’ubuhakanyi zari zitangiye gushinga imizi mu itorero, kuko mu myaka icumi yari ishize, Pawulo yari yaravugiye mu rwandiko rwe rwa kabiri yandikiye Abanyatesaloniki ko “amayoberane y’ubugome n’ubu atangiye gukora.” Icyo gihe amasega aryana yari agiye kwinjira mu itorero ntababarire umukumbi. Icyo gihe itorero ntiryazamukaga ngo rigere kuri ubwo butungane bw’ubumwe buvugwa muri iyi mirongo, ahubwo ryari hafi gusenywa n’amatsinda y’abarirwanya bari baryihishemo kandi rikazanwamo amacakubiri no kwirema ibice. Intumwa Pawulo yari abizi; ni cyo cyatumye areba hirya y’ubuyobe bukomeye maze akitegereza igihe cyo gukoranyiriza hamwe ubwoko bw’Imana bwasigaye. Ni bwo yavugaga ati: “Kugeza ubwo twese tuzasohora kugira ubumwe bwo kwizera no kumenya Umwana w’Imana.” (Abefeso 4:13). Kubw’ibyo rero, impano zashyizwe mu itorero ntizari zarangiza igihe cyazo. IZ 122.3
“Ntimukazimye Umwuka w’Imana kandi ntimugahinyure ibihanurwa, ahubwo mugerageze byose mugundire ibyiza.” (1Abatesaloniki 5:19-21). IZ 123.1
Muri uru rwandiko, intumwa itangira kuvuga ku ngingo yo kugaruka k’Umwami wacu. Yakurikijeho kuvuga uko abatizera bazaba bameze icyo gihe. Abo ni ba bandi bavuga ko ‘ari amahoro, nta kibi kiriho’ kandi umunsi w’Uwiteka ugiye kuza ndetse kurimbuka gutungutanye kukabatungura nk’uko umujura aza nijoro. Kubera ibyo, yakurikijeho guhugura no kuburira itorero ngo ribe maso, ryitegure kandi ryirinde. Mu magambo yo guhugura akurikiraho dusangamo amagambo twigeze kuvuga agira ati: “Ntimukazimye umwuka w’Imana,” n’ibindi. Abantu bamwe bashobora gutekereza ko iyi mirongo uko ari itatu yose itandukanye, ko ntaho buri murongo uhuriye n’undi. Nyamara urebye uko iteye, iyi mirongo ifite ikiyihuza mu buryo bw’umwimerere. Umuntu uzimya Mwuka w’Imana azarekwa kugira ngo ahinyure ibihanurwa kandi ari byo mbuto zemewe ziva kuri Mwuka. “Nzasuka Umwuka wanjye ku bantu bose, abahungu banyu n’abakobwa banyu bazahanura.” (Yoweli 2:28). Amagambo yakoreshejwe avuga ngo “mugenzure byose,” yerekeye ku bivugwa, ku bihanurwa, kandi tugomba kugenzura imyuka dukoresheje ibipimo Imana yaduhaye mu Ijambo ryayo. Muri iki gihe ubushukanyi bw’iby’umwuka n’ubuhanuzi bw’ibinyoma biriganje; kandi nta gushidikanya ko aya magambo afite icyo ahavuga cyihariye. Ariko muzirikane ko intumwa Pawulo itavuga ngo: ‘Mwirengagize ibintu byose’; ahubwo aravuga ati: “Mugerageze byose; mugundire ibyiza.” IZ 123.2
“Hanyuma y’ibyo, nzasuka Umwuka wanjye ku bantu bose, abahungu banyu n’abakobwa banyu bazahanura, abakambwe banyu bazarota, n’abasore banyu bazerekwa. Ndetse n’abagaragu banjye n’abaja banjye nzabasukira ku Mwuka wanjye muri iyo minsi. Nzashyira amahano mu ijuru no mu isi: amaraso n’umuriro n’umwotsi ucumba. Izuba rizahinduka umwijima, n’ukwezi kuzahinduka amaraso, uwo munsi mukuru w’Uwiteka uteye ubwoba utaraza. Kandi umuntu wese uzambaza izina ry’Uwiteka azakizwa, kuko i Siyoni n’i Yerusalemu hazaba abarokotse, nk’uko Uwiteka yabivuze, kandi mu barokotse hazabamo abo Uwiteka ahamagara.” Yoweli 2:28-32. IZ 123.3
Ubu buhanuzi bwa Yoweli buvuga iby’isukwa rya Mwuka Muziranenge mu minsi ya nyuma, ntibwasohoye bwose ku itangira ry’iyamamazwa ry’ubutumwa bwiza. Ibi ni ukuri dushingiye ku bitangaza bikomeye bivugwa muri iyi mirongo ko ibizaba mu kirere no ku isi byagombaga kuzaba integuza “z’umunsi ukomeye kandi uteye ubwoba w’Uwiteka.” Nubwo hari ibimenyetso twagiye tubona, uriya munsi ukomeye turacyawutegereje mu gihe kiri imbere. Igihe cyose cyo kwamamaza ubutumwa bwiza gishobora kwitwa iminsi ya nyuma, ariko kuvuga ko iminsi ya nyuma ari imyaka isaga 1800 ishize byaba ari ukwibeshya. Iyo minsi igeza ku munsi w’Uwiteka no ku gucungurwa k’ubwoko bw’Imana bwasigaye: ‘Kuko i Siyoni n’i Yerusalemu hazaba abarokotse, nk’uko Uwiteka yabivuze, kandi mu barokotse hazabamo abo Uwiteka ahamagara.’’ Aba basigaye bari hagati y’ibimenyetso n’ibitangaza bibanziriza umunsi ukomeye kandi uteye ubwoba w’Uwiteka, nta gushidikanya ni abasigaye b’urubyaro rw’umugore bavugwa mu Byahishuwe 12:17. Abo ni igisekuru giheruka cy’abagize itorero ku isi. “Ikiyoka kirakira wa mugore, kiragenda ngo kirwanye abo mu rubyaro rwe basigaye, bitondera amategeko y’Imana kandi bafite guhamya kwa Yesu.” IZ 123.4
Abasigaye b’itorero ryamamaza ubutumwa bwiza bazaba bafite impano za mwuka. Bazashozwaho intambara bitewe n’uko bakurikiza amategeko y’Imana kandi bakagira guhamya kwa Yesu Kristo. (Ibyahishuwe 12:17). Mu Byahishuwe 19:10 hasobanura ko uguhamya kwa Yesu kuvugwa ko ari umwuka w’ubuhanuzi. Marayika yaravuze ati: “Reka! Ndi imbata mugenzi wawe, kandi ndi mugenzi wa bene So bafite guhamya kwa Yesu ari wo mwuka w’ubuhanuzi.” Mu Byahishuwe 22:9, Yohana asubiramo ayo magambo muri ubu buryo agira ati: “Ndi imbata mugenzi wawe kandi ndi mugenzi wa bene So b’abahanuzi.” Duhereye kuri iri gereranya, tubona imbaraga y’aya magambo ngo: ‘Guhamya kwa Yesu ni umwuka w’ubuhanuzi.’ Ariko guhamya kwa Yesu gukubiyemo impano zose za Mwuka. Pawulo aravuga ati: “Mbashimira Imana yanjye iteka nishimira ubuntu bwayo mwaherewe muri Kristo Yesu, kuko muri byose mwatungiwe muri we, mu byo muvuga byose no mu bwenge bwose, kuko ubuhamya twahamije Kristo bwakomejwe muri mwe, bituma mutagira impano yose mubura, mutegereza guhishurwa k’Umwami wacu Yesu Kristo.” (1Abakorinto 1:4-7). Guhamya kwa Yesu kwashinze imizi mu itorero ry’i Korinto. None se umusaruro wabaye uwuhe? Nta mpano n’imwe y’Imana babuze. None se ntidufite ingingo idushyigikira mu gihe twanzura tuvuga ko abasigaye, abategereje kugaruka k’Umwami wacu Yesu Kristo, nibashinga imizi rwose mu buhamya bwa Yesu batazagira impano n’imwe babura? IZ 124.1


text:
Mu ijoro ryo kuri iki cyumweru rishyira kuwa mbere tariki 11, mu mudugudu wa Cyamutumba, akagari ka Mukuge mu murenge wa Ngera, Nyaruguru, abantu bitwaje intwaro gakondo bakomerekeje abaturage basahura n’ibikoresho bya bamwe. Bane muri aba bakomerekejwe bikabije bari mu bitaro bya Kabutare mu karere ka Huye. MUKANKUSI Valentine, NSENGIYUMVA Emmanuel na bagenzi babo, ubwo […]Irambuye
Tags : Nyaruguru
Ku isaha ya saa 8h00, abaturage ba Nyaruguru bamaze kugera kuri site iri ahazwi cyane nka Ryabidandi, mu murenge wa Nyagisozi. Barararirimba indirimbo zisingiza ibikorwa by’ubutwari bya Perezida Kagame Paul. Nyuma yo kugera mu karere ka Ruhango na Nyanza ku wa gatanu aho yatangiriye ibikorwa byo kwiyamamaza, Kagame Paul umukandida wa RPF-Inkotanyi arakomereza ibi bikorwa […]Irambuye
*Umuturage wo muri ako gace ukeneye isabune adafite amafaranga ngo baramukopa, *Ikibazo bafite ni icyo kudahaza isoko ry’abakeneye isabune kubera imashini yapfuye. Mu murenge wa Nyagisozi wo mu karere ka Nyaruguru abaturage bishyize hamwe bashinga koperative ikora amasabune none ngo uretse kubafasha mu mibereho, bo ubwabo ngo n’abaturage baturiye aho koperative ikorera ngo ibafasha kwita […]Irambuye
*Ngo hari benshi bahorana inzara bokamwe n’ubukene kubera ubunebwe, *Hahingira isuka ya mbere kandi bagahinga ibijumba kuko byo byihanganira izuba. Ikibazo cy’amapfa cyateje gusonza kuri bamwe hirya no hino mu gihugu, i Nyaruguru ngo hari abo icyo kibazo kitagezeho cyane kuko igihembwe gishize bahinze kare ntibabuririza, gusa ngo hari n’abandi benshi bahinze batinzeho gato ntibabona […]Irambuye
Leta ngo iyo ikangurira abantu kwibumbira mu makoperative ni uko iba izi ibyiza bazayabonamo, ngo guhura bagahuza imbaraga bituma bagera ku kintu umuntu umwe atazapfa agezeho. Mukamukama Therese Perezidante wa Koperative Isaro Imboni Kibeho avuga ko koperative y’abagore ayobora ubu ituma nta mubyeyi akibura amafaranga y’ishuri cyangwa ay’ibikoresho ngo umwana abe yacikiza amashuri, kandi ngo […]Irambuye
*Ngo umuzi w’ikibazo ushobora kuba ari amateka mabi yaranze amakoperative, Leta y’u Rwanda ikunze gukangurira Abanyarwanda by’umwihariko urubyiruko kwibumbira mu makoperative kugira ngo bahuze imbaraga barusheho kwihuta mu iterambere. Ikigo cy’igihugu gishinzwe amakoperative (RCA) kivuga ko n’ubwo urubyiruko ari rwo rukunze gukangurirwa kwishyira hamwe ari na rwo rukomeje guseta ibirenge mu kubahiriza izi nama. Mu […]Irambuye
Mu bihe bitandukanye umunyamakuru w’Umuseke Callixte Nduwayo yasuye Akarere ka Nyaruguru, yitegereza imibereho y’abaturage cyane mu mirimo ibateza imbere. Umuseke wabahitiyemo amwe mu mafoto ajyanye n’ubuzima bwa Nyaryuguru mu bijyanye n’akazi gasanzwe abaturage bakora ngo babeho, n’imiterere y’ubuhinzi muri Nyaruguru mu mwaka 2016 no mu matariki ya mbere ya Mutarama 2017. Mu gitondo cya kare, […]Irambuye
*Koperative mu myaka itatu imaze koroza buri munyamuryango itungo rigufi. Nyaruguru – Rusenge Koperative Urwiru Rusenge y’abagore borora inzuki ikanacuruza ubuki, abanyamuryango bayo bavuga ko yabahinduriye imibereho, bahinduka no mu mutwe bumva ko nta murimo w’abagabo cyangwa uw’abagore ubaho, ngo icyangombwa ni ukuwukora uwukunze na wo ukaguteza imbere. Iyi koperative igizwe n’abagore 80 n’abagabo […]Irambuye
Bamwe mu batuye mu mirenge ya Cyahinda, Nyagisozi na Rusenge mu karere ka Nyaruguru bavuga ko nyuma yo kwigishwa n’umuryango DUHAMIC ADRI uburyo bwo guhinga imboga n’imbuto ku butaka butongo byabagiriye akamaro mu iterambere no kurwanya imirire mibi. Umuryango DUHAMIC ADRI washoje umushinga PPMDA wari ugamije guteza imbere abaturage no kunganira imirire mu karere ka […]Irambuye
*Bucya bwitwa ejo, ngo abaturage bagomba guteganyiriza ejo, *Ababona amahirwe yo gukora imirimo ibahemba ntibakwiye kuba “yampe yose”, *Kuzigama ni byo bizabafasha kubaho mu bihe bibi biterwa n’ihindagurika ry’ibihe. Imihindagurikire y’ibihe ni kimwe mu bibazo bikomeye byugarije Isi, bigira ingaruka nyinshi ku buhinzi n’abahinzi. Muri Nyaruguru, nyuma yo kubona ko ikirere kibashwanira, abaturage basabwa kwiga […]Irambuye


text:
Browsing Category
Urukundo
Wema Sepetu yavuze ukuntu Diamond yamukubitaga cyane ariko ntibimubabaze kuko iyo yamaraga ku mukubita, yamuhozaga akumva ari byiza. Wema Sepetu wagiye agaragara muri filime zitandukanye harimo iyitwa ‘Heaven sent’ n’izindi, mu mwaka wa 2020 muri Nyakanga nibwo yavuze bwa mbere ko Diamond Platnumz yamuhohoteraga ariko we akabigira ibanga. !-->!-->!-->…Soma Birambuye...
Urukundo: Abahanga mu by’imibanire bemeza ko nta rugo…
Abahanga mu by’imibanire bemeza ko nta rugo rwubakwa nk’urundi ndetse nta n’urutagira ibibazo, ahubwo bagashimangira ko uburyo bwo kubikemura ariryo hurizo!-->…Soma Birambuye...
URUKUNDO: Dore ibintu wa korera umukunzi wawe cyangwa…
Hari abantu bamaze iminsi batwoherereza ubutumwa butandukanye, ariko cyane cyane bwiganjemo bagisha inama uko bakwitwara bitabahenze, bitanasabye byinshi ariko!-->…Soma Birambuye...
Menya ibintu umuntu wandukanye n’uwo bashakanye agomba kwitaho kugirango asubire murukundo
Gatanya ni ikintu gikomeye kuri buri muntu yaba ari wowe yaturutseho cyangwa ari mugenzi wawe,buri muntu ajya gushinga urugo yifuza kugira umuryango kandi wishimye iyo habayeho gutandukana ubabazwa n’uko ya ntego itagezweho. Nyuma ya gatanya umuntu anyura mu bihe bikomeye ariko usanga biba bimuganisha aheza, ni ibisanzwe ku muntu kugira!-->!-->!-->…Soma Birambuye...
Ubuhamya ku rukundo rutamara kabiri hagati y’abakobwa…
Urukundo rutamara kabiri ni urwo usanga uyu munsi abakundana baba baryohewe ibintu ari byiza ariko ejo bigahinduka, ejobundi bakongera bakiyunga uko bucyeye!-->…Soma Birambuye...
Umuhanzi Britney Spears avuga ko atazongera gukora ibitaramo…
Umuhanzi Britney Spears avuga ko atazongera gukora ibitaramo ukundi mu gihe cyose se akigenzura umuziki we binyuze mu burenganzira yahawe bwo kugenga ubuzima!-->…Soma Birambuye...
Menya zimwe mu ngingo zizakwereka ko uko wiyumva biterwa n’irari aho kuba urukundo
Rimwe na rimwe Umuntu ntabasha kumenya gutandukanya niba ari mu rukundo cyangwa se niba ibyiyumvo afite ari iby’igihe gito bizagera aho bikarangira agasigara abona uwo yibwiraga ko akunda nk’umuntu usanzwe. Hari umukobwa watanze ubuhamya avuga ku mibereho ye mu rukundo, agaruka ku buryo yibeshye ku muhungu akagira ngo aramukunda azagusanga!-->…Soma Birambuye...
Dore bimwe mu bimenyetso 6 abahanga bashingiraho bigaragaza…
Nk’uko umunsi ugira ibihe by’umucyo n’umwijima, ni na ko mu buzima bwa buri muntu habaho igihe cyo kwishima no kubabara, guhirwa no kubona ibyo ukora byose nta!-->…Soma Birambuye...
Menya bimwe mu bintu bitari urukundo bikenewe hagati…
Hari abatekereza ko gukunda ndetse nawe ugakundwa bihagije, ariko burya iyo bigeze ku bikenewe ngo umubano wanyu urusheho gukomera no gushinga imizi, urukundo!-->…Soma Birambuye...
Ubushakashatsi bwavumbuye ko urukundo rudaturuka ku mutima nk’uko bisanzwe bivugwa
Ubushakashatsi bwakoze n’impuguke zo muri Kaminuza ya Syracuse muri Leta Zunze Ubumwe z’Amerika zavumbuye ko urukundo rudaturuka ku mutima nk’uko bisanzwe bivugwa, ahubwo ko ruva mu bice bimwe byo mu bwonko. Ubushakashatsi bwakozwe n’itsinda ry’abahanga ryari riyobowe na Stephanie Ortigue bwagaragaje ko iyo umuntu akunze hari ibice bigera kuri!-->!-->!-->…Soma Birambuye...
1 2 3 … 34 Ibikurikira


text:
Mugihe ibintu bikomeye ni ngombwa kwibuka ibyo Imana yadukoreye
Yanditswe na: Ubwanditsi
2020-04-15 06:40:34
Mu buzima igihe kijya kigera tugahura n’ibizazane byinshi bikadukomerera cyane bigatuma rimwe na rimwe twibagirwa ibyo Imana yadukoreye mu gihe cyatambutse. Kwibagirwa ni intwaro Satani akoresha ateza abantu ubwihebe, nyamara iyo turebye ibikomeye twatambutse bikwiye kudutiza umurindi wo kwizera Imana.
Muri iyi minsi isi yose ihangayikishijwe na colonavirus ariko Bibiliya mu isezerano rya kera byagaragaye ko abantu b’Imana cyane ubwoko bwa Israel mu gihe cy’amage batangiraga kwibagirwa ibyo Imana yabakoreye n’ibyo yabanyujijemo mu gihe cyatambutse bigatuma bagira ubwoba bumva ko bibacikiyeho ariko bagarura imitima ku Mana bagatabarwa.
Kwibuka ibikomeye twanyuzemo maze Imana ikadutabara ni intwaro ikomeye cyane yo gutsinda ubwoba n’amaganya. Kwibuka imbaraga z’Imana ntibiduha gusa icyizere cy’ahazaza, ahubwo biduha imbaraga zo kwikomeza ku Mana tukarushaho kuyiba hafi ndetse no kunoza umubano wacu nayo.
Igihe kimwe, Senakeribu umwami w’Asiriya yagerageje kurwanya abayuda ngo yigarurire ubwami bwabo n’umurwa Yerusalemu ariko ntibyamuhiriye kuko abayuda bahuzaga umutima bakibuka urugamba Imana yagiye ibaneshereza bigatuma bongera kugira imbaraga zidasanzwe barasenga maze banesha umwami Senakeribu.
Byongeye kandi umwanditsi wa Zaburi yagiye yibanda cyane ku kwibuka aho Imana yamukuye n’imirimo itangaje yamukoreye akarushaho kwizera uburinzi bwayo.
Dawidi iyo yageraga mu bikomeye yakoreshaga intwaro yo kwibuka uburyo Imana yamushoboje kurwana n’intare n’izindi nyamaswa zo mu ishyamba kugeza abaye umwami bikamuha kwizera Imana.
Natwe abatuye isi, muri iyi minsi turi mu bihe bigoye bitewe na COVID-19 ikomeje koreka imbaga rimwe na rimwe twumva ko nta cyizere cy’ubuzima ariko tuve mu bitagira umumaro ahubwo twizere insinzi ivuye ku Mana kandi tumenye ko na kera kose ibikomeye byabagaho ariko abantu b’Imana bayitabaza ikabarengera.
Bibiliya ni intwaro y’ingenzi mu gufasha abantu muri iyi minsi yo kuguma mu rugo, n’ubwo imirimo itanga amafaranga yahagaze ariko ntabwo ari umwanya wo kudamarara no kugereka akaguru ku kandi ngo dutege amaherezo y’ibirimo kubera ku isi, ahubwo ni igihe cyo gusoma no kumva neza ijambo ry’Imana tutibagiwe no gusenga ubudasiba.
Muri macye n’ubwo isi icuze umuborogo abamenye Imana ntidukuke imitima kuko Imana yaduhaye ubutware muri Kristo Yesu. Kubw’ibyo rero duhagarare twemye kandi dukorere Imana n’umutima ukunze kuko tuzi neza tudashidikanya ko imirimo y’abera izibukwa iteka ryose.
Source: www.christiantoday.com


text:
Mu Mboni za Dayimoni 1
Ikuzimu igihembwe cy’amashuri cyari gitangiye, nuko mwarimu Dayimoni Kanyejuru yakira abanyeshuri be bari mu mashuri abanza, abwira abashya guhaguruka, bamaze guhaguruka abwira abari bahasanzwe kubakiriza inshyi.
Nuko atangira abibutsa ibyo bize igihembwe gishize, ababwirako iki gihembwe bazibanda cyane cyane kw’isi y’abantu nuburyo bwo kubageza kwa se wabo wo hasi yo munsi.
Atangira agira ati: Murakaza neza mu kindi gihembwe cy’amashuri musabwa kunyuramo, ndabizi abadayimoni bato ntimubasha kureba kure y’amazuru yanyu, mwirukira ibibanezeza ntimuzi kwitondera umuhigo ngo muwufate neza, kubera ihubuka rya bamwe na bamwe muri mwe tumaze kubura abantu benshi bakabaye bari ikuzimu ariko bakaba baraducitse.
Mpereye kuri wowe wicaye inyuma Malakoda, ndabizi ikuzimu dukunda kubona abantu bari mu bubabare, ariko urabona gushyira uriya muntu washinzwe mu mibabaro igihe kinini icyo byatanze wa gacucu we! Wahoraga umubyina ku mubyimba wishimira ibyago wamutezaga utabonako intekerezo ze uri kuzangisha isi zigahanga amaso ibiri kure yayo? Umuntu wawe yahoraga yibaza niba iyi si yarayishyiriwemo kubabazwa gusa, cyangwa ari ikibuga cyo kugeragerezwamo hashobora kuba hari indi si azishimiramo nyuma yaha, none dore ubwo burozi bwarakoze, ubu umuntu wawe kubumuvura biragoranye kurusha guhanura malayika. Ibihano byawe byo ntibizarangira kugeza igihe uzavura ubwo burozi mu muntu washinzwe.
Ni gute utabonagako namara kwanga isi igihe kirekire cyane, azamenyera ubwo buzima akaba aribwo yishimira, ubu ibyiza wamuha byose ntibyabasha kumukuramo umunezero yaboneye mu mibabaro. Wiyibagijeko mu mibabaro ariho umwanzi wacu ukomeye abakiriza? Abantu nabo ubwabo ntibaziko mu mibabaro ariho bakirizwa, ntibaziko kunyura mu butayu kw’isi bibarutira guhazwa n’ibyiza batazarambamo, iryo ni ibanga ry’ikuzimu mudakwiye kuzamena, mugomba kubagumisha mu myumvire yo kwirukira ibyiza by’isi tubereka, zahabu z’agahe gato bararikira nizo zibatuzanira ino amahoro.
Umwanzi wacu ukomeye yari agiye kutumenera ibanga rimwe, igihe yababwiragako hahirwa ababaye kuko aribo bazabona ubwami bwe, ngo bajye bishima bitere hejuru nihagira ubatuka kubw’izina rye; Gusa ibyo twabashije kubikura mu mitima yabo bitatugoye, twabangishije imibabaro n’ubukene, tubakorera ingero nyinshi mu mateka y’intwari zabo ziriganya kugirango zikunde zive mu mibabaro iyo ariyo yose, yaba ubukene, indwara, n’ibindi. Bituma babonako imibabaro ari ikintu bakwiye gukora ibishoboka byose ngo birinde, niyo byasaba gukora ibihabanye n’ubushake bw’umwanzi wacu uri hejuru. Mu ntwari zabo harimo abajyaga mu bambari bacu bita abapfumu ngo babakize indwara, harimo abasahuraga rubanda ngo babeho neza, mu gihe cyose abo bubaha bahunga imibabaro mu buryo bwose bushoboka, ntibizabuza ziriya ngirwasi kugera ikirenge mu cyabo.
Nubwo umubabaro w’igihe kinini utwiba abantu bamwe, ariko iyo tuwukoresheje neza hari abo utuzanira. Mujye muvangira abantu banyu ibihe byiza n’imibabaro ku kigero umwanzi wacu atateganyije. Erega numuremyi wabo ntiyifuzako bahoraho bababaye ibihe byabo byose, kuko batabasha kugira inyota y’ibyiza batarabisogongeyeho, aba ashaka kubasogongeza ibyiza kugirango bumve ibyo bazabona iteka nibamukurikira, ariko ntashake ko babidamararamo cyane ngo bumve ko bageze aho bagomba kuba bari. Twe akazi kacu ni ugukora uko dushoboye tugahungabanya ikigero cy’imibabaro n’umunezero aba yarabageneye mu buzima, kugirango mu bihe by’imibabaro bifuze ibyiza tubahatire kubyirukaho mu buryo bwose bushoboka, kandi no mu gihe cy’agahenge bahore bibuka ya mibabaro bahorane ubwoba.
Intwaro y’agahinda gakabije ikora neza muri ibyo bihe, iyo umuntu ari mu gihe yagenewe cy’imibabaro, dukwiye kumuteza agahinda gakabije, tukagerageza kukamumenyereza akiri aho, kugirango igihe cye cyo kuhasohoka nikigera azagumane ibibazo bidahari, niyo yaba ari mu gihe cy’ibyiza umutwe we tuwugumishe muri ya mibabaro yahozemo, ahorane agahinda n’ubwoba bw’ibibazo bishobora kumugarukira mu bihe biri imbere, iyo ubashije kuvanga neza umuti w’agahinda n’ubwoba tubasha gukoramo ubwiyahuzi, umuntu wacu tukamwakirana yombi. Naho abari mu bihe byiza mujye mubafasha kubereka uburyo batabaho batabifite, babigire ibigirwamana byabo, kugirango igihe nikiza bakabyamburwa bazumve ko ubuzima bwabo ari aho burangiriye, barwane no kubigarura mu buryo bwose bushoboka, ndetse nigihe bakibirimo bariganye mu buryo bwose bushoboka ngo babigumemo, umwanzi wacu naturusha imbaraga akabibambura mwibuke intwaro y’agahinda gakabije n’ubwoba, bene aba nabo irabadufasha.
Ngaho ni mujye mw’isi mushyire ibyo twize uyu munsi mu bikorwa, nihazagire umuntu ubacika, muzagaruke ejo mumpe raporo yibyo mwabashije kugeraho.
Wifuza kumenyeshwa kuri email uko ibindi bice by’iyi nkuru bibonetse, wakuzuza email yawe aha hasi


text:
Kirehe:Hashyizweho gahunda yihariye yo kuvugurura urutoki
Yanditswe na MANISHIMWE NOEL
Ubuyobozi bw’Akarere ka Kirehe, mu Ntara y’Iburasirazuba, bwashyizeho gahunda y’uko kuva tariki ya 22 Muratama, kugeza ku ya 28 Gashyantare 2018, abahinzi b’urutoki bazaba bari kurwitaho mu buryo bw’umwihariko kugira ngo rurusheho gutanga umusaruro.
Akarere ka Kirehe, ni kamwe mu turere turindwi tugize Intara y’Iburasirazuba, gakorerwamo ubuhinzi burimo n’ubw’urutoki kugeza ubu ruhinzwe ku buso bungana na hegitari ibihumbi 21.
Kuva mu mwaka w’imihigo ushize wa 2016-2017 ni bwo Akarere ka Kirehe katangije gahunda yo kuvugurura urutoki, hatangirirwa ku buso bungana na hegitari ibihumbi 5.
Umuyobozi w’Akarere ka Kirehe Muzungu Gerald, avuga ko kuvugurura urutoki byahise byinjizwa mu mihigo y’aka karere ya buri mwaka, kuko no muri uyu mwaka w’imihigo wa 2017-2018 bahize kuvugurura urutoki ku buso bungana na hegitari 5.
Mu kiganiro yagiranye n’Imvaho Nshya, yagize ati“Akarere ka Kirehe dufite imirenge yeramo ibitoki cyane, uyu mwaka wa 2017-2018 tukaba twarihaye intego yo kuvugurura nibura hegitari ibihumbi 5 zihinzweho urutoki.”
Ku buso bwa hegitari ibihumbi 21 buhinzweho urutoki mu Karere ka Kirehe, bigaragara ko ahenshi rutavuguruye, ndetse hakaba n’aho rutitabwaho uko bikwiye kuko kugeza ubu habarurwa hegitari ibihumbi 6 gusa zihinzweho urutoki, ku buryo buvuguruye.
Kuba hari igice kinini cy’urutoki rutavuguruye, bituma umusaruro wakagombye kuboneka utaboneka, kuko urutoki ruhinze mu buryo bwa gakondo usanga ruvunira ubusa abahinzi kandi mu by’ukuri umusaruro rutanga ari muke cyane.
Mu kiganiro n’Imvaho Nshya Nsengimana Janvier umukozi w’Akarere ka Kirehe, uyobora ishami ry’ubuhinzi, ubworozi n’umutungo kamere, tariki ya 30 Mutarama 2018 yatangaje ko ubu hakomeje gushyirwa imbaraga mu kwita ku gihingwa cy’urutoki, nka kimwe mu byera ku bwinshi muri aka karere.
Yagize ati “Kuva tariki ya 22 Mutarama, kugeza tariki ya 28 Gashyantare uyu mwaka wa 2018, ni ukwezi twahariye gukorera urutoki. Twifuza gushyira imbaraga mu gihingwa cy’urutoki kuko ari kimwe mu biranga akarere kacu.
Bigaragara ko hari aho rugenda rwangirika kubera ko hari aho bahinga bavangavangamo imyaka, bikaba bituma rushobora gucika cyangwa rugatanga umusaruro muke. Turashishikariza buri wese n’iyo yaba afite insina imwe, ayiteho, haboneke umusaruro mwiza.”
Mu nama abahinzi b’urutoki bagirwa harimo kurwitaho, kurufumbira bakoresheje ifumbire y’imborera, kurukonyorera, kutaruhingamo indi myaka, kurusasira no kurusharira barurinda indwara zirimo na kirabiranya.
Abamaze gutera intambwe mu gukora ubuhinzi bw’urutoki buvuguruye, barimo Rugema Yohani wo mu Murenge wa Mushikiri utanga ubuhamya bw’uburyo bwamuteje imbere, iterambere ry’ubukungu bwe rikihuta cyane.
Yagize ati “Icyo nishimira urutoki rwangejejweho, nk’ubu mfite abana 2 umwe arigira kubona ‘dipolome’, nkagira n’undi wiga mu mwaka wa kabiri, abo bombi sinjya nanirwa kubona amafaranga yo kubishyurira. Kandi byongeye naguzemo n’inka na yo imaze kugenda yororoka, no mu buzima rusange nta kibazo, byose mbikesha urutoki.”
Mu murenge wa Mushikiri ni ho hari Koperative ‘Mushikiri Farmers Cooperative’ igizwe n’abanyamuryango basaga 1300, bagahinga urutoki rwiganjemo urw’insina zo mu bwoko bw’injagi, bishimira ko kuva bashinga iyi koperative mu mwaka wa 2006 batangiye beza igitoki kitarengeje ibiro 15, umwaka wa 2017 ukaba warasize bageze ku rwego rwo kweza igitoki kiribwa; gipima ibiro birenga 100.
Mu Murenge 12 igize Akarere ka Kirehe, imirenge ya Gatore, Mushikiri na Musaza ni yo iza ku isonga mu gukorerwamo ubuhinzi bw’urutoki.
Insina zihingwa cyane ni izera ibitoki biribwa by’inyamunyo, muri iki gihe bakaba baratangiye no gutera izo mu bwoko bwa Fiya zengwamo inzoga.
Imibare igaragazwa n’ishami rishinzwe ubuhinzi mu Karere ka Kirehe yerekana ko umusaruro w’urutoki wabonetse mu mwaka wa 2015-2016 wari ku kigereranyo cya toni 28 kuri hegitari.
Gusa bitewe nuko mu myaka ya 2016 na 2017 imvura itaguye neza, mu mwaka wa 2016-2018 umusaruro waragabanyutse ugera kuri toni 15 kuri hegitari.
Biteganyijwe ko, bitewe nuko ingaruka z’izuba ryinshi ryavuye mu myaka 2 ishize mu Karere ka Kirehe ryageze no ku rutoki, muri uyu mwaka wa 2017-2018 hashobora kuzaboneka umusaruro ungana na toni 10 kuri hagitari, gusa hakaba hari ikizere ko imvura nikomeza kugwa neza umusaruro w’ibitoki byera i Kirehe; uzongera kuba mwiza mu myaka iri imbere.


text:
[wptab name=’Isomo rya 1: Ubuhanga 9′]
Isomo ryo mu gitabo cy’Ubuhanga 9,13-18
Ninde muntu washobora kumenya ubuhanga imigambi y’Imana? Ni nde washobora gusobanukirwa n’icyo Nyagasani ashaka? Ibitekerezo byacu abantu ntibifashe, bihora bihindagurika ntibigira ishingiro. Umubiri ushanguka uremerera roho, iryo hema ry’ibumba rikabangamira umutima uhorana inkeke. Turushywa no kumenya ibiri ku isi, ndetse n’ibyo dushoboye tubigeraho bituruhije, ariko se ninde wigeze atahura ibiri mu ijuru? Ninde kandi wajyaga kumenya ubushake bwawe, iyo wowe ubwawe udatanga Ubuhanga, n’aho uri mu ijuru ngo wohereze Umwuka wawe mutagatifu? Nguko uko ibitekerezo by’abatuye isi byagorowe, abantu batozwa kumenya ibigushimisha, Ubuhanga bubakiza butyo.[/wptab]
[wptab name=’Zaburi ya 89(90)’]
Zaburi ya 89(90),3-4, 5-6, 12-13, 14.17abc
R/Nyagasani watubereye ikiramiro,kuva mu gisekuruza kujya mu kindi
Abantu ubasubiza mu mukungugu,
Kuko wavuze uti « bene muntu nimusubire iyo mwavuye ! »
Mu maso yawe imyaka igihumbi ni nk’umunsi w’ejo hahise,
Ni nk’isaha imwe y’ijoro.
Ubuzima bwa muntu ubukuraho nk’ibitotsi,
Bishira mu gitondo nk’icyatsi ;
Mu gitondo kirarabya, ururabyo rugakura,
nimugoroba rukarabirana, rugahunguka.
Utwumvishe ko iminsi yacu ibaze,
Bityo tuzagire umutima ushishoza.
Uhoraho, tugarukire ! Uzaturakarira na ryari ?
Babarira abagaragu bawe.
Utugwirize ineza yawe kuva mu gitondo,
kugira ngo duhimbarwe iminsi yose y’ubugingo bwacu.
Nyagasani Mana yacu, utugaragarize ubugwaneza bwawe,
ukomeze imirimo y’amaboko yacu.
[/wptab]
[wptab name=’Isomo rya 2: Filemoni 1′]
Isomo ryo mu ibaruwa Pawulo Intumwa yandikiye Filemoni 1,9b-10.12-17
Nkoramutima yanjye, jyewe Pawulo w’umusaza, nkubitiyeho no kuba ndi imfungwa kubera Yezu Kristu ubu ngubu, ndagutakambira kubera umwana wanjye nabyariye mu buroko, Onezimi uwo nguwo. Ubu ndamukugaruriye, we nkoramutima yanjye. Nashakaga kumugumana hafi yanjye kugira ngo ajye amfasha mu kigwi cyawe, muri ubu buroko nafungiwemo mporwa Inkuru Nziza. Ariko ntacyo nashatse gukora utabyemeye, kugira ngo icyo gikorwa cyiza kitakubera agahato, ahubwo gituruke ku bwende bwawe. Kandi wenda wamubuze igihe gito none arakugarukiye, kugira ngo uzamuhorane iteka. Uzasanga atakiri umucakara ahubwo atambutse umucakara, usange ari umuvandimwe wawe ukunda: jyeweho niko amereye rwose, nawe niko azakumerera ndetse arusheho, ari mu maso y’abantu, ari no mu maso ya Nyagasani. Niba rero wemera ko ndi incuti yawe, uramwakire nk’uko wanyakira.[/wptab]
[end_wptabset]


text:
Ubwo mbonye nta makuru nzakura kuri Mama, nari maze no gukura nigira inama yo gushakisha amakuru nyayo ajyanye na Papa mu ibanga, mbaza abantu bo mu muryango bambwiza ukuri menya ko Papa akiriho ariko amakuru bampaye nabo bayashidikanyagaho kuko Mama atifuje kuvuga ukuri ku bijyanye n’uburyo navutsemo.
Ubwo naje gukomeza guperereza nza kumenya aho uwo bambwiye ko ari Papa aba, nshakisha uburyo mbona numero za telefoni ye ntangira kujya muhamagara ariko nirinda guhita mwibwira ko ndi umwana we, ubwo namuvugishaga nk’umuntu umuzi gusa, ubwo nawe anyakira gutyo, nagira ngo nzageze igihe nyacyo cyo kumwibwira maze kumumenyaho amakuru yose.
Hashize igihe kinini tuvugana ntago anzi kuko sinigeze mwibwira, ubu noneho aho bigeze yatangiye kuntereta ku buryo nk’iyo ngize akabazo ntajijinganya ahita anyoherereza amafaranga muri make ubona afite ikintu angamijeho.Ubu nabuze ahantu nahera ngo mwibwire, mungire inama uburyo nakoresha.
Impamvu nshaka kumwibwira ndi guteganya kuzakora ubukwe n’umusore dukundana yigaragaje mu bukwe byazanshimisha, ikindi nababajwe n’ukuntu atereta abana bangana n’abana be numva mbonye ubushobozi namuca kuri iyo ngeso mungire inama.
Ngiyo impamvu yamuguhishe yari azi neza ko ari ikirura. Ndi wowe nasiba amayira hakiri Kare.
Ariko iyo nkore iki yanyu irasetsa.
Ubwo utegereje ko hari undi muntu uzajya kukubwirira papa wawe ko uri umwana we kandi warabashije kubimenya?
wazabimusobanuriye se mukajya gupimisha ADN hanyuma ikibazo kikarangira.
Cyangwa ushimishijwe no gukomeza guteretwa na papa wawe?
Hanyuma se ko uvuze ngo iyo ugize akabazo ahita akoherereza amafaranga amenya gute ko wagize ikibazo?
Si wowe ubimubwira?
Warangiza ngo aragutereta?
yabuzwa n’iki se kandi aguha cash ze ndetse atazi ko hari icyo mupfana?
Ahubwo nakumvise uzamuha tu.
Ntabwo uzi aho bapimira ADN Kacyiru?
Uzamusabe muhurire ahantu muri public..nko muri restora umubwire ko wifuza ko mumenyana in person mbere ya byise.
Hanyuma uzamubwire mama wawe wumce niba iryo zina arizi hanyuma uzamwibwire urebe niba abyakira gute.
Ibindi bizaza buhoro buhoro


text:
Mu buzima bwa buri munsi hajya habaho impinduka ziza zitunguranye, Bityo bikatuvana aho twari turi bikatujyana mu yindi si itazwi. Ibi bidutera kurwana intambara ikomeye duharanira kudatakaza umunezero wacu, Amahoro yacu ndetse n’umutekano. Impinduka mu buzima ni incuti yacu ariko kandi ku rundi ruhande ni umwanzi wacu bitewe n’uko tubyitwayemo.
Mugihe habayeho impinduka mu buzima, Nk’abakristo si umwanya wo gutakaza ibyiringiro kuko no mu bikomeye Imana ituba hafi.’’Impumyi nzaziyobora inzira zitazi, Nzinyuze mu tuyira zitigeze kumenya. Umwijima nzawuhindurira umucyo imbere yazo, N’ahagoramye nzahagorora. Ibyo nzabibakorera kandi sinzabahana" (Yesaya 42:16)
Ubusanzwe impinduka zibayeho mu buzima zijyanye n’ibihe, Zishobora kutubera incuti ndetse ku rundi ruhande zitubera umwanzi bitewe n’uburyo twebwe tubyitwayemo:
Iyo ibihe bihindutse ku buzima bw’umuntu hanyuma akagira ubwoba agahunga cyangwa agakoresha ibishoboka byose bituma aca ku ruhande ntahangane n’icyo kibazo, Aha niho tuvugako impinduka zimubereye umwanzi.
Ku rundi ruhande, Iyo impinduka zibayeho mu buzima bw’umuntu, Akazakira hanyuma akiga kubana nazo mu buryo butagize icyo bubangamira, Aho niho tuvuga ko izo mpinduka zimubereye incuti.
Impinduka zibayeho mu buzima zigira umusaruro:
Impinduka zikomerera cyane umuntu ukunda akamenyero n’imico ye, Akumva ko ariyo agomba kugenderaho. Bene uwo muntu ntiyishimira ko haza ibyo atamenyereye mu buzima bwe ariyo mpamvu abigendera kure. Bibiliya ivuga yeruye ko umuntu akwiye kuboneza amaso imbere akagumya ahatumbiriye (Imigani 4:25).
John Mason aragira ati: " Impinduka buri gihe zitanga umusaruro. Zishobora kuguha amahirwe yo gukura cyangwa se kwaguka. Igihe cyose ubona haje ibintu utari witeze cyangwa ubuzima wabagamo bugahinduka, Jya ubigereranya n’ishuri ugomba kuvomamo ubumenyi, Iyoumwigisha ashaka gusuzuma ubumenyi bwawe, Aguha ibizamini byinshi akareba uko ubitsinda"
Mason yakomeje avuga ko iyo umwigisha abonye waratsinze ibizamini, Niho ahera aguha impamyabumenyi (diplome) nshya bityo ukabona ko ibyo wanyuzemo byose biguhaye umusaruro mwiza.
Mugihe umunyeshuri yitwaye nabi imbere y’ibizamini, Iyo igihe cyo gutanga impamyabumenyi kigeze, Asarura ibihwanye n’ibyo yabibye ariho usanga bibaye ngombwa ko asibira akongera kwiga amasomo yamutsinze kugirango nawe azabashe kubona impamyabumenyi nk’abandi.
Mubyukuri ntitukagire ubwoba bw’igihe kitazwi gishobora kuza kidutunguye kuko burya Bibiliya iraduhumuriza igira iti:" Impumyi nzaziyobora inzira zitazi, nzinyuze mu tuyira zitigeze kumenya. Umwijima nzawuhindura umucyo imbere yazo, n’ahagoramye nzahagorora . Ibyo nzabibakorera kandi sinzabahana ( Yesaya 42:16).
Muri macye, Abakristo ntidukwiye gutinya impinduka z’ibihe zishobora kuza ku buzima bwacu ahubwo tujye tubanza Imana imbere nibwo izabasha kutuyobora inzira nziza , bityo ibiteye ubwoba bya nijoro ntibizadukanga kuko tuzaba twubatse ku ibuye rikomeza imfuruka.
Source: www.topchretien.com


text:
Mu Rwanda
Abanyeshuli Batangiye Gusubira Ku Bigo Byabo Mu Buryo Bwihariye
Abanyeshuli biga ku bigo bitandukanye batangiye gusubira ku mashuli, mbere y’uko amasomo azasubukurwa ku wa Mbere tariki 11 Ukwakira 2021.
Gahunda y’Ikigo cy’Igihugu gishinzwe Ibizamini n’Ubugenzuzi bw’Amashuri (NESA) igaragaza ko abagenda kuri uyu wa Gatanu tariki ya 08 Ukwakira 2021 ari abiga mu bigo by’amashuri byo mu Mujyi wa Kigali.
Hari kandi abo mu Turere twa Nyanza, Huye na Gisagara mu Ntara y’Amajyepfo, Musanze na Burera mu Ntara y’Amajyaruguru, Rusizi na Nyamasheke mu Ntara y’Iburengerazuba, Rwamagana na Kayonza mu Ntara y’Iburasirazuba.
Kuri uyu wa Gatandatu tariki 9 Ukwakira 2021 hazagenda ahanyeshuli biga mu bigo biri mu Turere twa Nyaruguru na Nyamagabe mu Ntara y’Amajyepfo, Gakenke mu Ntara y’Amajyaruguru, Karongi na Rutsiro mu Ntara y’lburengerazuba na Gatsibo na Nyagatare mu Ntara y’Iburasirazuba.
Ni mu gihe ku Cyumweru tariki ya 10 Ukwakira 2021 hazagenda abanyeshuli biga mu bigo biri mu Turere twa Ruhango mu Ntara y’Amajyepfo, Gicumbi mu Ntara y’Amajyaruguru, Ngororero na Nyabihu mu Ntara y’Iburengerazuba, Ngoma na Kirehe mu Ntara y’Iburasirazuha.
Ni mu gihe ku wa Mbere tariki 11 Ukwakira 2021 hazagenda abiga mu bigo byo mu Turere twa Kamonyi na Muhanga mu Ntara y’Amajyepfo, Rulindo mu Ntara y’Amajyaruguru, Rubavu mu Ntara y’Iburengerazuba na Bugesera mu Ntara y’Iburasirazuba.
Umuyobozi Mukuru wa NESA, Dr Bernard Bahati yagize ati “Abanyeshuli bose bazajya kwiga mu mashuli yisumbuye mu mwaka wa mbere, uwa kane, muri TTC (umwaka wa mbere), n’icyiciro cya gatatu cy’ amashuri y’imyuga n’ubumenyingiro, bazatangira ku wa Mbere tariki ya 18/10/2021.”
Ni mu gihe abo mu yindi myaka biga mu mashuli y’incuke, abanza, ayisumbuye n’ay’Imyuga n’Ubumenyingiro bazatangira ku wa Mbere tariki 11 Ukwakira.
Dr Bahati yasabye ababyeyi kubahiriza gahunda y’urugendo yatanzwe, kandi bagaha abana amafaranga y’urugendo abageza ku mashuri.
Yakomeje ati “Mu rwego rwo gukomeza kurinda abanyeshuli COVID-19, ntibafatira imodoka muri Gare rusange, ahubwo bazifatira aho bateganyirijwe bonyine.”
Biteganywa ko abahagurukira i Kigali n’abandi bahanyura berekeza mu zindi Ntara, bafatira imodoka kuri stade ya Kigali i Nyamirambo, zikabajyana ku mashuli bigaho.
Minisiteri y’Uburezi iheruka gutangaza ko nyuma y’ibizamini bya leta byitabiriwe n’abanyeshuri 373,532, abagera ku 60,642 batsinzwe ku buryo batemerewe kujya mu cyiciro gikurikiraho cy’amasomo.
Bagomba gusibira, ndetse Minisiteri y’Uburezi yashyizeho ko abarimu bazajya bakoresha isaha ya mbere buri munsi mu gufasha bariya banyeshuri bakiri inyuma, kugira ngo babashe kugera ku rwego rumwe na bagenzi babo.
Ni ukuvuga ko ingengabihe y’amasomo yongereweho amasaha atanu mu cyumweru, agenewe gufasha bariya banyeshuri.
Ibigo byakira abanyeshuri biga bacumbikirwa bishishikarizwa gushyiraho andi masaha yihariye, ashobora gutuma abasigaye inyuma bafashwa nko mu mpera z’icyumweru.
Umwaka w’Amashuri Dutangiye Ugiye Kuba Udasanzwe – Minisitiri Uwamariya


text:
Ubushakashatsi bwagaragajeko abantu bose barota, impamvu harimo abavuga ko batajya barota ni uko baba babyibagiwe naho ubundi umuntu wese ufite ubwonko ararota. Bamwe bavuga ko umuntu arota ibyo yiriwemo nka ya mvugo ngo:”Umutindi arota arya.” Nyamara siko biri kuko ushobora kurota umuntu utazi utigeze ubona bwacya ukamubona.
Hari abantu bafite impano yo gukabya inzozi yarota ibintu bikaba nk’uko yabirose. Ushobora kuba ufite iyo mpano ntubimenye kuko utajya wita ku nzozi urota cyangwa se ntunamenye ibisobanuro byazo.
Hano tugiye kukubwira bimwe mu bisobanuro by’inzozi abantu bakunze kurota:
1. Kurota ukora impanuka.
Iyo urose ukora mpanuka( cyane cyane iy’imodoka) ibyo bigaragaza ko hari ikintu gishobora kubangamira cyangwa guhagarika burundu ibikorwa byawe. Singombwa rero kugira ubwoba ngo uhagarike ingendo ngaho ngo uri gutinya impanuka. Ni ngombwa ahubwo ko usuzuma imishinga yawe ukareba niba ntagishobora kuyihungabanya.
2. Kurota uri kubyara.
Kubyara mu ndoto bifite igisobanuro cyiza. Bigaragaza ko hari ikintu gishya ushaka gushyira ahagaragara. Singombwa ko byanze bikunze bigomba kubyara umwana bishobora no kuba igikorwa gishya ushaka kubona cyatunganye cyangwa ijambo rikuri ku mutima ushaka kuzabwira umuntu. N’iyo waba warose ubyara ikintu kidafite ishusho nyayo y’umuntu cyangwa warose ko utwite byose bisobanura kimwe. Akenshi kubyara bisonurako hari amasezerano yawe agiye gusohora ni kimwe no kurota inkoko ituraga imishwi.
3. Kurota uzengurutswe n’abantu benshi.
Ibi bisobanurwa hakurikije ubuzima bwa buri munsi bwa nyir’ ukurota. Niba watewe ubwoba n’ubwo bwinshi bw’abantu ugomba gutekereza ku bugwari ugira haba mu mibanire yawe n’abandi cyangwa bwo gutinya gucibwa urubanza igihe waba ufatiwe mu makosa. Nanone kandi bisobanura ko hari impano ufite ariko utajya ukoresha ngo uzibyaze umusaruro ukaba ukwiye kuzamburwa. Igihe ubashije kwihagararaho muri icyo gikundi bigaragaza ingano y’ibyishimo uterwa no kugera kucyo wari wiyemeje. Kurota uzengurutswe n’inyamaswa bigira igisobanuro bitewe n’zo nyamaswa izo arizo. Iyo ari inka uba ugiye guhura n’ibibazo byinshi, iyo ari imbeba uba ugiye guhura n’inyatsi, iyo ari inshishi n’amasazi uba ufite ibintu biri kuguhiga bishaga kukugirira nabi.
4. Kurota uvuza induru ijwi ntirigende.
Gusobanura izi nzozi bisaba kureba ubuzima bwawe mu minsi yashize akenshi umuntu akunze kurota ari mu mahina yatabaza ntihagire uwumva. Ugomba kureba niba mu minsi yashize ntaho wahuye n’ikibazo utari ufite ubushobozi bwo gukemura. Hari n’igihe biba byarabaye mu bwana ukongera kubyibuka ukuze.
5. Kurota wikubita hasi uturutse hejuru.
Ibyo bishobora gusobanura ko utinya kugira igihombo mu mishinga yawe. Niba warigeze kugira ikibazo ntihagire ukurengera izo nzozi zishobora kukugaragariza ubwoba bwo kumva ko ntawe ukwitayeho. Nanone bisobanura kugwa no kunamuka hamwe no gutsindwa n’ibigeragezo, ni kimwe no kurota ugwa mu mwobo. Kurota uva hasi ukazamuka hejuru uguruka akenshi bisobanura kwaguka mu buryo bw’umwuka no gukura kw’impano. Kurota wurira igiti cyangwa uzamuka escalier bisobanura kuzamuka mu ntera.
6.Kurota urupfu.
Ibyo biba kuri benshi. Kurota wapfuye cyangwa ugiye gupfa ntibisobanura ko ugiye gupfa, ahubwo bivuga imihindagurikire y’ibintu cyangwa iherezo ry’ikintu runaka kizatumahabaho itangira ry’ikindi. Urupfu rero rusobanura iherezo ry’igikorwa cyakorwa ko ari igihe cyo guhindura hagakorwa ibindi. Iyo urose undi muntu apfa bisobanura ko uwo muntu arimo gucika intege akaba agiye kugwa.
7. Kurota wambaye ubusa.
Kuba wambaye ubusa bisobanura ko ushobora kuba wumva utarinzwe mu mibereho yawe. Bishobora ariko na none kuba ikimenyetso cyo kwisanzura ku bantu bose ndetse no kwigirira ikizere. Birumvikana ko bishobora kugira igisobanuro cyiza cyangwa kibi kuko bishobora no kwerekanako uri biri hanze ntabanga ugira. Nanone kandi bisobanura ko nta gukiranuka ugira ko ufite ibintu byinshi bigutandukanya n’Imana.
8. Kurota warohamye.
Cyane cyane umuntu arota atyo iyo afite ibibazo bizamugora kubyikuramo. Icyo gihe rero uba ufite ubwoba bw’uko ushobora kunanirwa n’ako kazi kagutegereje. Nanone bisobanura kuzabiranywa n’ibigeragezo ukarengerwa n’isayo agahinda gasaze. Kurotera umuntu ari mu mazi yatobamye asa nabi nabyo bivuga ko hari ibyaha ari kwivurugutamo.
9. Kurota ukuka amenyo yose.
Ubundi amenyo ni ikimenyetso cy’ubuhangange n’inyota yo gushaka gutunga. Gukuka amenyo mu ndoto ni ubwoba bwo gutinya kuva ku buyobozi bw’ikintu runaka wari ukomeyemo.
10. Kurota ushyikirizwa ubutumwa.
Gushyikirizwa ubutumwa utiteguye bishobora kugushimisha ,kugutenguha cyangwa kugukomeretsa. Urugero rwa hafi ni urwo gutekereza ibisubizo by’ibizamini bishobora kandi gusobanura ko hari umuntu uhora wifuza kubona udaherutse.
11. Kurota wabonye amafaranga.
Kurota amafaranga bisobanura ko urota amafaranga aba afite ubukire mu mutima we aba ashaka kuzashyira ahagaragara. Izo nzozi kandi zigaragaza uko ateye ,ibyo akunda n’ubushake bwo kubishyira ahagaragara kugira ngo amenywe.
12. Kurota ubukwe.
Kurota ubukwe bigira ibisobanuro byinshi bitewe n’uburyo ubirosemo hamwe n’uwo ubiroteye ariko akenshi bisobanura urupfu. Iyo urose umuntu w’umugabo yakoze ubukwe yambaye ikanzu y’abageni biba ari urupfu. Iyo urose abantu basezerana bishobora gusobanura gushinga urugo cyangwa bigasobanura kubona agakiza cyangwa kongera kwivugurura mu gakiza bagasubira uko bahamagawe cyangwa se uko basezeranye n’Imana.
13. Kurota uri ku igare.
Kurota uri ku igare bishobora gusobanura urupfu kurota uri mu modoka cyangwa kuri moto bigasobanura kwihuta mu iterambere cyangwa se bigasobanura urugendo rw’ivugabutumwa byose biterwa n’ibyabanje ndetse n’ibyakuriye muri izo nzozi.
14. Kurota urya.
Kurota urya bigira ibisobanuro byinshi bitewe n’ibyo warose urya. Iyo warose urya ibintu bikomeye nk’imyumbati n’amateke cyangwa bishariye nk’umuravumba uba ugiye guhura n’ibibazo bikakaye iyo warose urya cyangwa unywa ibintu biryoheye uba ugiye guhura n’ibintu byiza.
Martin MUNEZERO
REBA HASI RAMADHAN JUNIOR ASUBIRAMO INDIRIMBO KU MUNINI YA MAVENGE SUDI:
Yh niby kb
x kd courage
Kurota unywa itabi bisobanuye iki?
Muzansobanurire kurota wiruka uhunga amazi yo agakomeza kugusanga
Muzansobanurire kurota wiruka uhunga amazi akagukurikira
Mudusobanurire waroso urikumwe na president arikuguha akazi bivuga iki?
Mwamfashije mukansobanurira inzozi zokurota uroba amafi nibiganza?mumfashe rwose.
Munsobanurire ninzozi zokurota peresida wigihugu aguhumuriza akuganiza.
Mwaramutse neza,nashakaga ko munsobanurira inzozi narose hari ubukwe bwendaga kuba gusa hasohoka invitation zanditseho ngewe nu muhungu gusa uwo muhungu ntiyarazi umukobwa bazabana uwaririwe, bavuganaga batarahura bapanga ubukwe noneho buraba bamukina ko bakwambika undi utari wawundi bavugana ngo barebe ko yamenya ko bamuhaye undi mukobwa utari uwe. nnh ninjyewe bambitse ; imihango yo gusaba iraba irarangira atarabimenya ariko nkajya mureba nkabona ari kureba cyane wawundi bavuganaga ark ntashobore kuvuga ko uwo bamuhaye(ariwe njyewe) atariwe mugeni ashaka. Gusaba byarabaye mu nzozi birarangira rwose munsobanurire icyo bivuze, Murakoze
Nibyo ibyo uvuze kuk harim nibyo njue ndota nibyo kweli ark wazadubonuriye ibyimbuto kuk njya nkunda kurota imbuto kenshi
mbanje kubasuhuza kdi mbashimira uburyo mudusobanurira inzozi zitandukanye.jye narose ndi hafi y’ikiyaga hari umuntu washakaga kungirira nabi ,gusa ngasenga ntokesha,nageraho ijwi ntirisohoke,nyuma naje kubona umutu wambaye ubusa hejuru hasi yambaye ikabutura ,ati ndaje ngufashe ntugire ubwoba,byarangiye twinjiye munzu tumusanga munzu dusanga afite amafranga ahita ayata hasi ,nanabona inka iri mu mazi irimo inywa ,nagirango munsubanurire icyo bivuga,murakoze.
Ndashaka ko munsobanurira umuntu yarose yashakanye numuntu agahita abyara bisobanuye iki? Murakoze.
Narose pfana numukunzi wanjye dusinga abana babaho nabi kdi nitwari twabana mwamfasha mukansobanurira
Muraho?kurota ubona ijambo mwijuru handinde UWERA ukajya kumva ijwi ryumugabo avuga ngo UWERA yafunguwe ibyo bisobanuye iki?
Ndumva ibyavuzwe aribyo pe kuko narose nahawe amafaranga menshi cyane . Murakoze
Ndumva ibyavuzwe aribyo pe kuko narose nahawe amafaranga menshi cyane . Murakoze
kurota wazamuntera mukazii


text:
Mu gihe usetse, byinshi birahinduka mu mikorere isanzwe y’umubiri, yaba mu maguru, amaboko ndetse n’imikaya itandukanye. Imikaya irenga 15 yo mu isura yifashishwa muri iki gikorwa. Akamironko gafunze igice, kwinjiza umwuka bya vuba na vuba nibyo bizatuma mu gihe useka uzumva hari ijwi ugira ridasanzwe uba wagira ngo uri guhera umwuka. Iyo ukomeje guseka cyane imiyoboro y’amarira irifungura, uko mu kanwa hagenda hifunga hifungura bituma utinjiza umwuka uhagije, bityo isura igahindura ibara, ndetse ikiyegeranya cyane.
Guseka bikoresha imikaya myinshi irenga 15
Muri iki gikorwa imikaya irenga 15 iba iri ku kazi
Iki gikorwa twavuga ko gitangaje, ni kimwe mu mvamutima zandura, kuko iyo ubonye umuntu aseka nawe uraseka kandi utazi neza impamvu uri guseka. Yaba roho ndetse n’umubiri byose muri iki gikorwa biba biri kumwe kandi bihanahana amakuru.
Guseka birandura ukaba waseka utaramenya igisetsa uwundi.
Akenshi iyo ubonye umuntu aseka nawe uraseka nubwo waba utazi ikiri kumusetsa.
Wari uziko guseka ari umuti ukomeye w’umutima?
Ubushakashatsi bwakozwe bugaragaza ko bigabanya ububyimbirwe bw’imijyana y’amaraso, bikagabanya urugero rw’imisemburo itera stress ndetse bikongera n’igipimo cya cholesterol nziza.
Ibyiza uboneramo bishobora no kumara amasaha 24 ariyo mpamvu ugomba guseka buri munsi, kuko bituma wumva ugize akanyamuneza ndetse ukanibagirwa ibibazo bindi.
Akamaro ko guseka k’umubiri.
1.Byongera imikorere myiza y’umutima
Nkuko sport ari ingenzi ku buzima niko guseka ari ingenzi ku mutima. Niba udashobora gukora sport bitewe n’uburwayi cg ibindi bibazo, kwisekera bizagufasha kwirinda indwara z’umutima.
Bituma umutima utera neza amaraso akagera mu bice bitandukanye ndetse ugakoresha n’ingufu nyinshi (calories) ku isaha, nk’izo wakoresha mu gihe waba uri gukora sport yo kugenda n’amaguru.
2.Bigabanya urugero rw’imisemburo itera stress
Guseka bigarura byihuse imikorere myiza y’umubiri, kuko bituma hasohorwa imisemburo ya endorphins. Iyi misemburo itera kwishima, ituma wumva ugize akanyamuneza ndetse ukumva utuje neza kandi uruhutse, bityo ntiwumve n’ububabare. Ibi kandi ushobora kubibona binyuze mu kumva umuziki.
Mu gihe urugero rw’imisemburo ya stress rwagabanutse, bigabanya kumva udatuje ndetse n’ibindi bibazo stress itera, harimo no kugabanuka k’ubudahangarwa.
Bigabanya umuvuduko ukabije w’amaraso
Ubushakashatsi bwakozwe bwagaragaje ko abantu baseka cyane mu buzima bwabo aribo bagira ibyago bike byo kwibasirwa n’indwara z’umuvuduko ukabije w’amaraso. Kwisekera bigabanya ibyago byo kwibasirwa n’indwara ya stroke no guhagarara k’umutima.
3.Byongera ubushobozi bwo guhanga udushya
Guseka bigira akamaro keza gatandukanye mu mubiri; kugabanuka kw’imisemburo itera stress, kwiyongera kw’imisemburo ya endorphine n’umwuka uhagije uba ugera ku bwonko byose bifatanyiriza hamwe mu kongera ubushobozi bwo guhanga udushya. Mu gihe ubwonko bukora neza ku rwego rwo hejuru, ubushobozi bwo gutekereza buriyongera kuko buba bukoresha igice kinini kurusha ubusanzwe.
4.Bikuraho ikitwa uburakari cyose
Guseka byirukana ikitwa uburakari n’amakimbirane cyose. Bifasha kumva ko ibibazo bidakomeye, ndetse bikagufasha gukomeza kubaho utibuka ibintu bibi cg utekereza ku bintu bibi gusa.
Bituma ukomeza kugira ubuzima buzira umuze. Byongera ikorwa ry’uturemangingo turinda umubiri, bityo bikagufasha guhangana n’indwara cg ibindi byibasira umubiri. Uturemangingo tuzwi nka T-cells, ubu ni ubwoko bw’uturemangingo tw’amaraso tw’umweru tuzwi nk’abasirikare b’umubiri, ubushakashatsi bwakozwe bwerekana ko tuba ari twinshi cyane mu bantu bakunda guseka cyane.


text:
Muri ibi bihe bya Covid-19, abaturage basabwa gukaraba intoki n’ibiganza kenshi gashoboka mu rwego rwo kwirinda kwandura. Ikibabaje ni uko inzego z’ubuyobozi usanga zivuga cyane AMABWIRIZA ariko ntizite ku bikorwa remezo ayo mabwiriza agomba gushingiraho. Urugero rufatika ni urw’abaturage b’i MWEGERA na NYAKABUYE, cyane cyane ab’i NKUNGU ku ishyamba rigana i MIBILIZI. Amazi ni ingume pe!Abona umugabo agasiba undi.
N’aho WASAC yometse icyapa cyo kwiyamamaza ngo « Amazi ni ubuzima », kuzuza ijerekani rya litiro 20 ni ugutegereza umunsi wose.Tekereza abana baba bagomba kujya ku ishuri basize amazi mu rugo kugira ngo ababyeyi na bo babone ayo bakoresha. Bagira gukererwa, n’isuku ikagerwa ku mashyi.
Hari n’aho abaturage bashatse uburyo bwo kwirwanaho, biyubakira ibigega bifata amazi avuye ku mazu. Birumvikana ko abigondera bene ibyo bigega na bo ari mbarwa kubera guhenda kwabyo. Na bo bagashaka kugaruza bagurisha amazi y’imvura ngo aya WASAC yabuze.
Ibi byose nta mugayo bibatera, kuko n’ababeshya ko amazi adahenda, bahaherutse bahandika IGICIRO NTARENGWA gusa, kandi amatiyo y’amazi yarafunganye. Aka wa mugani koko, ngo « RUBANDA IRARIKA IKANABESHYEKA. »
Ntawe bikwiye gutangaza kuba AKARERE ka RUSIZI karabaye aka nyuma mu Mihigo ya 2020. Abayobozi bafite ibindi bahugiyemo tutazi ibyo aribyo. Nyamara igihe cyari iki cyo KUBIKA AMAZI AHAGIJE bateganyiriza IMPESHYI.
Yanditswe na ICYIMPAYE Den/NKUNGU Sector


text:
njyewe reroeukombibona harabamenye amakuru nyuma ikindi kandi haba abize UBUREZI nabo barahugurwa Kuri CBC nonerero nabandi bakagombye gukomeza amahugurwa kuri Bose
Nta murezi uzaba ukigisha mu 2020 adafite impamyabumenyi yabugenewe
Yanditswe na MUGISHA BENIGNE
Ikigo k’igihugu cy’uburezi (REB) kiratangaza ko abarimu badafite impamyabumenyi yo kwigisha basigaranye umwaka wa 2019 gusa kugira ngo babe batakiri mu murimo w’uburezi kuko mu mwaka wa 2020 nta murezi uzaba akigisha adafite impamyabumenyi ikenewe.
Ibi ni ibyasobanuriwe abarezi mu ibaruwa uturere twose twandikiwe na REB, idusaba kwandikira abarezi bose bari mu kazi badafite impamyabumenyi yo kwigisha ko basabwa gukemura icyo kibazo bitarenze mu mpera z’umwaka wa 2019 kugira ngo umwaka wa 2020 uzagere bafite impamyambumenyi zikenewe mu kwigisha amashuri y’inshuke abanza n’ayisumbuye.
Ibaruwa Imvaho Nshya ifitiye kopi kandi yashyizweho umukono n’Umuyobozi Mukuru wa REB, Dr Ndayambaje Irenee, iragira iti “Nshingiye ku ibaruwa nomero 0240/REB/ TEMP/17 yo ku wa 27/01/2017, Umuyobozi Mukuru wa REB yanditse asaba abayobozi b’uturere bose gushyira mu bikorwa ibikubiye mu Iteka rya Perezida nomero 24/01/ ryo ku wa 24/01/2016 rishyiraho sitati yihariye y’abarimu b’amashuri y’inshuke, abanza n’ayisumbuye, nshingiye ku ngingo ya 52 y’iyo sitati isobanura igihe ntarengwa ku barimu batari ab’umwuga cyo kuba barangije inyigisho z’igihe gito zibahesha impamyabumenyi zo kwigisha, ndasaba kwandikira ibaruwa abarimu bose batize uburezi bo mu karere muyobora mubamenyesha ko igihe bateganyirijwe cyo gukorera impamyabumenyi zo kwigisha kizarangira mu mpera z’umwaka w’amashuri wa 2019, bityo nta mwarimu udafite impamyabushobozi zo kwigisha uzahabwa umwanya mu ntangiriro z’umwaka wa 2020.”
Nk’uko bisobanurwa na Nzitabakuze Claudien, Umuyobozi Mukuru Wungirije muri REB, ushinzwe amahugurwa n’imibereho y’abarimu, aganira n’Imvaho Nshya ku mpungenge iyi baruwa yateye abarezi bafite icyo kibazo yavuze ko ubusanzwe abarezi batize ibyo kwigisha basabwe kongera ubumenyi muri uyu murimo biga kwigisha kugira ngo babashe gukora murimo wabo neza, bafite ubumenyi buhagije.
Ati “Imyaka ishize abarezi badafite impamyabumenyi zo kwigisha bahawe umwanya wo kwiga ngo babe abarezi buzuye bafite n’ubumenyi bukenewe ku isoko ry’umurimo, kuri ubu bongeye kwibutswa binyujijwe mu ibaruwa ko mu mwaka wa 2020 nta murezi uzashyirwa mu mwanya atujuje ibisabwa byo kuba afite impamyabumenyi yo kwigisha.”
Nzitabakuze avuga ko kugeza ubu abarezi bari mu kazi badafite impamyabumenyi zo kwigisha ari 129, bakaba ari nka 2% by’abarezi bose bigisha mu mashuri ya Leta n’abafatanya na Leta ku bw’amasezerano.
Ati “Ubundi abarezi bigisha mu mashuri ya Leta n’afatanya na Leta ku bw’amaseserano ni 63 000, muri bo 2% ntibaruzuza ibisabwa, gusa bashobora kuba barimo kwiga, ariko kugeza ubu muri dosiye zabo nta kirahinduka ngo bagaragaze ko bafite impamyabumenyi zo kwigisha.”
Uyu muyobozi muri REB avuga ko Minisiteri y’Uburezi yashyizeho uburyo bwo korohereza no gufasha abarezi kongera ubumenyi mu bijyanye no kwigisha nka porogaramu y’iya kure ikorera muri Kaminuza y’u Rwanda, Koleji y’Uburezi, aho abatari bake yabafashije kubona impamyabumenyi z’ikiciro kisumbuye, ndetse n’abarezi badafite impamyabumenyi zo kwigisha akaba ari ho bavoma ubumenyi.
Ati “Abarezi bigisha badafite impamyabumenyi zo kwigisha si uko batize, ahubwo bize ibindi mu mashuri yisumbuye na kaminuza. Usanga hari abize ubutabire muri Kaminuza, abize ibinyabuzima, abize ubumenyi bw’isi n’ibindi, ariko nanone basabwa kongeraho ubumenyi bwo kwigisha bakabuhererwa impamyabumenyi.”
Nzitabakuze akomeza asaba abarezi barebwa n’iki kibazo kugikemura bitarenze impera z’umwaka wa 2019 kuko mu mwaka wa 2020 nta murezi utari uw’umwuga uzaba ufite umwanya mu mashuri y’inshuke, abanza n’ayisumbuye.
Gahunda ya Guverinoma y’u Rwanda ni iyo gutanga uburezi bufite ireme ku bana b’u Rwanda, butangwa n’abarezi babyigiye, bafitemo ubumenyi buhagije, bategura abasore n’inkumi babereye u Rwanda, bazavamo abayobozi b’igihugu ejo hazaza.
Minisiteri y’Uburezi (MINEDUC) ikaba ikomeje gukora ubukangurambaga hirya no hino mu gihugu mu bigo byamashuri, igenzura ireme ry’burezi kugira ngo iyo gahunda ishobore kugerwaho nk’uko yifuzwa, kuko abarimu babyigiye nabo bidahagije, ahubwo bisaba ko bahora begerwa, bahugurwa.
Guverinoma y’u Rwanda ikaba yariyemeje ko muri iyi myaka irindwi hazubakwa ubumenyi bufite ireme, aho ikigamijwe ari ukubaka ubumenyi mu banyarwanda bujyanye n’ibikenewe ku isoko ry’umurimo.
4 Comments on “Nta murezi uzaba ukigisha mu 2020 adafite impamyabumenyi yabugenewe”
-
-
Nibahabwe amahugurwa kuri CBC nkuko n’ubundi birimo gukorwa mu gihugu hose. Ubundi se uwo mwarimu mushya azaza azanye iki gishya yarusha umaze igihe muri ako kazi? Nkuko Nyakubahwa Minisitiri w’Intebe yabivugiye imbere y’Inteko Ishingamategeko mu mpera za 2017 nibahugurwe aho kwirukanwa.
-
ngewe nize mumashuri nderabarezi muri secondaire kamunuza niga rural development nigisha muri nine years none n maze 16ans nigisha none ngo ntahe pe
-
Ndumva abo barimu batize ibyo kwigisha bagomba guhugurwa kuko baba bafite uburambe mukazi kurusha abo bandi bashya.
-


text:
Abanyeshuri basoje amashuri abanza batangiye ibizamini ku wa 12 Nyakanga 2021, bikaba byarakozwe iminsi itatu. Abagera kuri 254 678 ni bo byari biteganyijwe bazabyitabira, gusa impamvu zitandukanye zirimo n’izishingiye ku cyorezo cya Covid-19 zatumye hari abatitabira gukora ibi bizamini.
Ku rwego rw’icyiciro rusange, byari biteganyijwe ko bizakorwa n’abanyeshuri 122.320 barimo abahungu 67.685 n’abakobwa 54.635.
Mu butumwa Minisiteri y’Uburezi yanyujije kuri Twitter, yavuze ko izatangaza amanota y’abanyeshuri bakoze ibizamini bya Leta bisoza umwaka wa 6 w’amashuri abanza n’uwa 3 w’icyiciro rusange cy’amashuri yisumbuye tariki ku itariki ya 4 Ukwakira 2021.
Biteganyijwe ko umwaka w’amashuri wa 2021/2022 uzatangira ku wa 11 Ukwakira 2021, ukazarangira tariki ya 15 Nyakanga 2022 nk’uko bigaragara ku ngengabihe yatangajwe na Minisiteri y’Uburezi mu ntangiriro za Nzeri.
Iyo ngengabihe kandi igaragaza ko igihembwe cya mbere kizatangira ku wa 11 Ukwakira kikasazozwa ku wa 24 Ukuboza 2021 naho igihembwe cya kabiri kizatangira ku wa 10 Mutarama kigasozwa ku wa 31 Werurwe 2022. Ni mu gihe icya gatatu kizatangira ku wa 18 Mata kigasozwa ku wa 15 Nyakanga 2022.
Minisiteri y'Uburezi iramenyesha abanyeshuri, ababyeyi n'Abaturarwanda muri rusange ko izatangaza amanota y'abanyeshuri bakoze ibizamini bya Leta bisoza umwaka wa 6 w'amashuri abanza n'uwa 3 w'icyiciro rusange cy'amashuri yisumbuye tariki 4/10/2021 saa yine za mugitondo (10:00am)
— Ministry of Education | Rwanda (@Rwanda_Edu) October 1, 2021


text:
Dore impamvu 10 mu mpamvu zindi nyinshi zishobora gutera umugore guca umugabo we inyuma.
1. Kuba umugore atajya anyurwa n’uburyo umugabo we amuterera akabariro.
2. Kuba umugore yarashatse umugabo adakunda kubera impamvu zimwe na zimwe (nk’amafranga), maze ugasanga nyuma yo kurushinga umugore aracyararikira gukorana imibonano mpuzabitsina n’uwo bakundanaga mbere yo kurushinga, cyangwa se n’undi asigaye yarikundiye.
3. Kuba umugabo ahora muri business (akazi), ntahe umugore we umwanya ndetse no gukora imibonano ntibikunde uko umugore abyifuza (aho bavuga ngo umugore baramupfubya) ; aho gupfuba akajya gushaka abashoboye (abunganizi).
4. Kuba umugore yumva adahagijwe n’umugabo we, haba ku mutungo cyangwa no ku gutera urubariro maze agashakira hanze y’urugo ngo arebe ko yabona ibimunyuze.
5. Kuba umugore afite umugabo ukorera kure cyangwa uba kure, bityo bakaba bajya bamarana igihe kirekire batabonana maze umugore akananirwa kwihanganira gutegereza.
6. Kuba umugabo n’umugore bafitanye amakimbirane ahoraho. Muri make ntibagikundanye.
7. Kuba umugore afite ibyo ararikiye umugabo atabasha kumuha cyangwa atatinyuka kubisaba, maze akabona undi ubimuha, bityo ugasanga hajemo kubyishyura cyangwa kumwitura kumwiha.
8. Kuba umugore yaramaze kumenya ko umugabo we amuca inyuma maze agashaka kwihimura.
9. Kuba umugore afite umugabo ukuze (umusaza) utakibashije gutera akabariro ku nshuro yifuza, bityo bigatera umugore kujya hanze gushaka abakiri abasore.
10. Kuba umugore abyifitemo nk’ingeso.
Video Abakobwa Beza
Impamvu 10 zishobora gutuma umugore aca umugabo we inyuma
Dore impamvu 10 mu mpamvu zindi nyinshi zishobora gutera umugore guca umugabo we inyuma.
Labels: abagore


text:
Basaseridoti,
Bihayimana,
Bakristu,
Bavandimwe,
Mu minsi ishize nabagejejeho ubutumwa bubashishikariza gukora ibikorwa by’urukundo by’umwihariko muri ki gihe cy’Igisibo. Muri ubwo butumwa nabasabaga ko inkunga tuzakusanya yazagenerwa abahuye n’ibiza, mu gihe twari muri icyo gikorwa, twahuye n’ikibazo gikomeye cy’Icyiza cya COVID-19 kiri hirya no hino ku isi ndetse kikaba cyarageze no mu gihugu cyacu. Mu rwego rwo kucyirinda, twasabwe kuguma iwacu mu ngo mu gihe cy’ibyumweru bibiri.
Birashoboka ko muri uku kuguma mu rugo hari bamwe muri bagenzi bacu bashobora kuba bahura n’ibibazo byo kubona amafunguro ya buri munsi ndetse n’ibindi bikoresho by’ibanze bikenewe by’umwihariko ibikoresho by’isuku. Ibi bikaba byagaragara mu Turere tw’Ikenurabushyo(Zone Pastorale) two mu mujy i wa Kigali.
Ndashimira abakristu batangiye ibikorwa byiza ku giti cyabo cyangwa se bafatanyije n’abandi aho batuye, maze bakagoboka abo bose bafite ibibazo kurusha abandi.Ndabashishikariza gukomeza gukora ibyo bikorwa byiza,kuko bihuye rwose n’imigenzo myiza dusabwa gukora muri iki gihe cy’Igisibo.
Mboneyeho kandi gusaba abatarabikora, ko bafatanyije n’abasaseridoti babo, bakomeza gushaka uburyo bukwiye,bwo kubikora, kandi byose bigakorwa dukomeza gukurikiza amabwiriza tugezwaho n’abayobozi bacu adufasha kwirinda iki cyorezo.
Yezu ati “Icyo bose bazabamenyeraho ko muri abigishwa banjye ni urukundo muzaba mufitanye”(Yh 13,35)
Bikorewe I Kigali ku wa 27 Werurwe 2020
+ Antoni KAMBANDA
Arikiyepiskopi wa Kigali


text:
Ntaho bucyicyera inkoni itarishije. Abaturage twaragowe.Haba mu mudugudu cyangwa mu Kagali ducungishwa inkoni nk’amatungo. Wagera ku Murenge cyangwa kuri Polisi ho bikaba ibindi.Umuntu agatunarikwa turebera, ntawe ubona icyo yabikoraho.
Iyo atagukubise ivuna igufwa,akurebana isesemi ukumva urigaye.Twajyaga tugira ngo bene ubwo buryo n’urwo rugomo ni iby’abagabo gusa.None n’abagore bafashwe n’iyo ndwara.Apfa kuba yicaye mu biro!Kumugera imbere ni nko kwegera ikigirwamana.
Mpakaniye yahuye n’uruva gusenya. Yazindukiye ku biro by’ushinzwe Irangamimerere ku Murenge.Nyiramama wanjye wari uri kwitonora inzara amureba nk’icyo imbwa yanze,ngo najye gukuramo inkweto azisige hanze ziranuka.
Undi na we ati « Ariko abana b’iki gihe ntimucyubaha!Ntubona ko ungana n’umwuzukuru wanjye muko?Nawe uzaze hakurya iriya iwacu n’amaguru twumve uko izawe zihagera zihumura! » N’agasuzuguro kenshi ati « Ibyo ntacyo bimbwiye,ahubwo nutagira vuba ndaguteza abashinzwe umutekano bakumvishe ko hano ari mu buyobozi »
Vumiliya wari umaze akanya na we ategereje, ibyari bibaye ku musaza ntibyamuteye gukenga kuko uwo mukozi bari bariganye,ariko agira ibyago byo kubura akazi.Yinjiye yirya icyara ngo buriya we biracamo vuba.
Akigera ku muryango,asanganizwa inabi ngo namubwirire aho atamwegereye.Undi akora nk’utabyumvise, ati « Ngirira vuba Mariya we, impumuro nk’izo zo mu biro natwe abakene ntituzimenyereye. »
Umuyobozi wawe ntiyatinze kumwereka ko ari ntaho bahuriye.Yaramweruriye rwose ati « Ntiwitwaze ko twiganye ngo uze guteza ubwega!Ahubwo wagombye kuba wibaza impamvu navuye ku Mubuga nkaza kwicara iwanyu muri uyu mwanya kandi nawe uhari! »
Vumiliya na we ati « Ibyo ni byo rwose!Kuba twararangirije rimwe Kaminuza ntibihagije! Simba nambaye aka gatenge ka Nyiramusazi!Ndabizi ko wazanywe kubahiriza gahunda za Leta.Abo mu Kinyaga ntituba tuzizi,tugomba kuzibwirwa.Nanjye rero ni cyo cyanzinduye ngo nzumve rwose. » Barebana akanya nk’abataziranye…Natwe hanze aho mu madirishya twumiwe.
Nyamara duhora tubwirwa Imiyoborere myiza ndetse tukayiririmba.Birakwiye ko abaturage (citoyens) bahabwa icyubahiro kibakwiye(dignité)cyangwa bagafatwa nk’abakiliya nyiributike atagaraguza agati(maltraitance)kandi ari bo bamubeshejeho.
Ayirwanda Martin/BUSHENGE


text:
Guhanga ibishya bisaba kubyiyemeza, kugira ishyaka ndetse no gukoresha impano yawe ubundi bikakubera isôoko y’ibyishimo n’uburyo bwiza bwo kuvuga ibitekerezo byawe. Ibi byemezwa na ba Ni Nyampinga babiri Mukeshimana na Sandrine, abanyabugeni bakiri bato batubwiye uburyo bakora ibihangano byabo n’uburyo bibafasha mu buzima bwa buri munsi.
Mukeshimana afite imyaka 21, atuye i Nyagatare. Iyo ugeze iwabo wakirwa n’ibishushanyo by’indabo ku nkuta, akaba ari we ubyikorera yifashishije ingwa n’utubuye dutukura twiza atoragura mu kagezi gato hafi y’iwabo. Ibi ngo yabitangiye afite imyaka 19. Yabwiye Ni Nyampinga ko gutaka bimufasha cyane, ati: “Nk‘iyo mbabaye mfata ibikoresho nkatangira gushushanya, simenya aho wa mubabaro ugiye!” Yongeyeho ko gushushanya bituma ashyira umutima ku bimufitiye akamaro bikanamuzanira ibyishimo, cyane cyane mu gihe ababaye.
Sandrine w’imyaka 20 y’amavuko atuye mu Karere ka Rubavu. Afite umwihariko wo guhanga ibintu bitandukanye yifashishije insinga, ibi ngo akaba abikora kuva afite imyaka 15. Sandrine afite inzozi zo kuzaba umunyabugeni ukomeye, ibi bituma yigira ku bandi batandukanye yaba abo abona hafi ye ndetse no kuri “internet”. Agira ati: “Iyo mpanze ikintu gishya biranshimisha ku buryo nezezwa no kukereka inshuti zange n’abandi banyeshuri twigana.
Sandrine akora ubugeni yifashishije insinga (hejuru), Umunyamakuru Laurence aganira na Sandrine (hasi)


text:
ZAKARIYA
Harimo ubuhanuzi buvuga kuri Mesiya—ariwe Kristo mugitabo cya Zakariya kuruta ahandi hose mubitabo by’ubahanuzi bato. Abamuzi ba kera bavuga ko Zakariya yari umutambyi akaba n’umuhanuzi, ngo yiciwe kurusengero (Matayo 23 :35) igitabo cyanditse muburyo bw’ibyimperuka nink’ibyahishuwe, harimo byinshi bifite icyo bishushanya. Ibice umunani bibanza n’amayerekwa gusa, naho ibice 9-14 n’ubutumwa bukurikirana. Igice cya mbere gishushanya umuntu uri kw’ifarashi azenguruka mwisi, nkuko umupolisi wumuperesi yakabikoze. Ubu butumwa ni bumwe mubuhumuriza. Amahembe ane (1 :18-21) bishushanya kurangira kw’akavuyo kagushije abantu b’Imana.
Igice cya kabiri kirimo umuntu ufite metero yo gupimisha, yitegura kubaka Yerusalem. Igice cya gatatu gishushanya Imana yeza Yosuwa, kumurimo w’umutambyi mukuru. Igice cya kane, gishyigikira ukongera kubaka urusengero. Twibutse ko Zerubaberi atari yagakora ariko azawurangiza. Igice cya gatanu, numuzingo wacyo uguruka, gishushanya gukurwaho k’umuvumo nintege nke mugihugu. Amagare 6 :1-10 ongera wibuke ifarasi izenguruka isi, mugice cya 1, mugihe gukuza Yosuwa bigaragaza ishusho ya Mesiya uzaba afite ingofero ebyiri, umuhanuzi numutambyi.
Igice cya 7 gishishikariza abantu gusenga no kwiyiriza ubusa. Mbese babikora ari ukubaha Imana cyangwa nimigenzo gusa ? icyo kibazo kibazwa abantu bose b’Imana. Igice cya 8 kivuga ubwiza Imana izaha Yerusalem, igihe cy’amahoro no gutera imbere. Igice cya 9-11 kivuga kuri Isiraeli nandi aturanye nayo. Mesiya azaza ari kundogobe sikwifarasi nkimenyetso cy’amahoro, (9 :9) kuko abantu b’Imana banze ubufasha bwayo, nayo ikemera ko igihugu gicikamo ibice. Igice cya 12-14 kivuga ibyo mugihe kizaza. Imana yari kuzakuramo abahanuzi b’ibinyoma ikeza abantu bayo. Igice cya 14 kivuga intambara ya nyuma, mugihe cyizaza, ubwo isi yose izahinduka ubwami bw’Imana.


text:
Ahari ushobora kuba wowe ucyita maanjano, curcuma, n’andi mazina atandukanye ariko mu kinyarwanda cyitwa icyinzari. Ni kimwe mu birungo bikoreshwa mu guhindura irangi ry’ibyo kigiyemo kubera ibara ryacyo ry’umuhondo wa zahabu. Ikijumba cyacyo kimeze nk’icya tangawizi, uretse ko bidasa imbere, ndetse ntibinakomere kimwe kuko tangawizi imeze nk’ifitemo udutsi imbere naho icyinzari cyo kimeze nk’uko ikijumba kimera, nta dutsi wabona ari kibisi.
Uretse rero kuba ikirungo kinafitiye umubiri akamaro gatandukanye nk’uko muri iyi nkuru tugiye kubirebera hamwe.
1. Kubyimbura
Kimwe mu byiza by’icyinzari harimo kuba ari cyiza ku bafite uburwayi bwo kubyimbirwa buhoraho nka goute, rubagimpande, indwara zifata mu ngingo zinyuranye. Ku baribwa bari mu mihango, kugikoresha bibagabanyiriza uburibwe.
2. Kurinda indwara z’umutima
Mu cyinzari habonekamo curcumin ikaba ifasha agahu gatwikiriye imbere mu miyoboro y’amaraso no mu mutima, kakaba kagira uruhare mu kuringaniza umuvuduko w’amaraso.gukoresha icyinzari wongeyeho siporo ni ingenzi ku buzima bw’umutima n’imikorere yawo
3. Kurinda kanseri
Kuko kubyimbirwa biri mu bishobora kubyara kanseri, ya curcumin iba mu cyinzari irinda kubyimbirwa ikanabivura inafasha mu kurinda kanseri zinyuranye kuva kuri kanseri y’amara, iy’igifu, porositate n’amabere. Curcumin ibigeraho ibuza uturemangingo kwiyongera mu buryo budasanzwe
4. Gufasha abarwaye diyabete
Gukoresha icyinzari kandi bikaba bizwiho gufasha abafite diyabete mu kuringaniza isukari yo mu maraso no kubafasha mu ikorwa rya insulin. Gusa ntabwo gisimbura indi miti waba ukoresha ahubwo kugikoresha bituma umubiri ukomeza guhangana na diyabete.
5. Kurwanya no kurinda indwara yo kwibagirwa
Icyinzari gituma igipimo cya BDNF (brain-derived neurotrophic factor) kizamuka. Iyi ni poorteyine iba mu bwonko no mu musokoro ishinzwe gutuma uturandaryi n’imyakura bikomeza gukora neza, ibi bigatuma ubwonko bwibuka bukomeza gukora neza
6. Kurwanya depression
Depression, indwara y’agahinda gasaza, kwiheba no kwigunga na yo yongerwa n’igabanyuka rya BDNF tubonye haruguru. Kwiyongera kw’iyi poroteyine bikaba bifasha umubiri mu kuwongerera ibyishimo bityo agahinda no kwiheba bikagabanyuka.
7. Ni cyiza ku ruhu
Icyinzari kandi ni cyiza mu kurinda no kuvura indwara zinyuranye z’uruhu, ibishishi, ibiheri, kwangizwa n’izuba. Bamwe bagikoresha nk’igipondo cyo kwisiga (mask), gusa no kukirya bifasha mu kurinda uruhu. Kirurinda kandi kwangizwa n’imyanda isohoka mu mubiri wacu (free radicals), kimwe n’ibihumanya ikirere nk’umwotsi w’itabi cyangwa imyuka iva mu nganda. Kinatuma uruhu ruhorana itoto bikarurinda gusaza imburagihe
8. Kurinda amaso
Glaucoma ni imwe mu ndwara z’amaso ikaba itera abakuze ubuhumyi, kandi ikibazo iyo ubu buhumyi buje, ntibikunda kubuvura. Nyamara kandi icyinzari cyagaragaje ko abagikoresha bibagabanyiriza ibyago by’ubu burwayi iyo bageze mu zabukuru.
Twabivuze ni ikirungo. Uretse aho ushobora kugiponda ugasiga mu maso, ahandi hose hasigaye ni ukugikoresha mu byo kurya, aho ushobora kugitekana cyangwa ukaminjira ifu ku byo kurya byahiye.


text:
Mu ikoranabuhanga hakenewe kugaragaza ibikorwa-Nsengimana
Yanditswe na admin
Minisitiri w’Ikoranabuhanga, Nsengimana Jean Philbert, yatangaje ko nta gahunda ihari yo gutera inkunga ibitekerezo by’urubyiruko mu ikoranabuhanga, aboneraho gusaba abantu bose kutarambiriza ku nkunga ahubwo bakita ku bufatanye kuko ari bwo bushoboka kandi abafite ibitekerezo bagatangira kubishyira mu bikorwa kuko ari bwo babona ababafasha.
Ibi Minisitiri Nsengimana yabivuze ejo hashize mu nama mpuzamahanga yiga ku iterambere ry’ibigo bito n’ibiciriritse (SMEs) aho yemeje ko byoroshye ko umuntu yakwemera kwifatanya n’undi ufite igitekerezo kiza cyatangiye gushyirwa mu bikorwa, yavugaga ku mishinga cyane cyane y’ikoranabuhanga.
Yagize ati “Dushaka umuntu ufite igikorwa, nta bwo ari ufite igitekerezo. Ni umuntu ufite igikorwa cyabyawe n’igitekerezo. Ndagira inama umuntu ufite igitekerezo kugishyira mu bikorwa, nta bwo umuntu azajya yirirwa afite igitekerezo mu mpapuro akizengurukana avuga ngo akeneye inkunga. Igitekerezo cyo mu ikoranabuhanga kiba gikeneye kugaragazwa uko kizakorwa, nta gitekerezo k’ikoranabuhanga kizagusaba igishoro cya miliyoni 10, ugomba kumenya gutangira akantu kakiri gato ariko ukaba werekana igikorwa.
Nta muntu ugura igitekerezo ahubwo areba igikorwa. Ufite igitekerezo akabura imbaraga nashake mugenzi we babe babiri cyangwa batatu batangire babishyire mu bikorwa, n’ubwo kaba agakorwa gato nta we uzagasuzugura.”
Akomeza avuga ko kuri ubu hafashwe gahunda yo kudatera inkunga ibitekerezo kuko igitekerezo ubwacyo kiba kidahagije. Ati “Tureba mu rubyiruko abafite ibitekerezo, ubushake n’ubushobozi kuko igitekerezo ubwacyo nta bwo kigera kure. Tuve ku ijambo inkunga ahubwo dukoreshe ijambo ubufatanye, iyo ufite icyo uzana n’undi afite icyo akeneye kandi ugifite muhuriza hamwe ni bwo mushobora gutera imbere. Iyo mitekerereze yo kubaza ngo inkunga izaza ryari tuyiveho, n’abakera barabivuze ngo ak’imuhana kaza imvura ihise.”
Yabihereye ko ubwe akunda guhura n’urubyiruko rumugana rumwereka imishinga myiza y’ikoranabuhanga rufite ariko rukamugaragariza ko rudafite ubushobozi.
Kimwe n’abandi bitabiriye iyi nama yiga ku iterambere ry’ibigo bito n’ibiciriritse binyuze mu gukorana n’amabanki, bemeza ko kuba hari ubushake bwa za Guverinoma mu bihugu by’Afurika, hakaba urubuga rwo kwigaragarizaho no kuba isi yose kuri ubu yerekeje amaso ku ikoranabuhanga bikwiye kubera urubyiruko impamvu nziza yo kuba rwatangira gutekereza uko rwakora imishinga ikavanwa ku mpapuro igashyirwa mu bikorwa.
Umwe mu bitabiriye inama, Umutoni Chantal, yagize ati “Bamwe mu rubyiruko baracyafite ubwoba, icyo nababwira ni uko dufite umugabane ukizamuka mu bintu byose ku buryo natwe aho ari ho twahera tuzamura imishinga yacu, kuba dufite ibihugu byumva neza akamaro k’ikoranabuhanga nk’u Rwanda ni andi mahirwe nayo akeneye kubyazwa umusaruro.”
Ku ruhande rw’u Rwanda mu korohereza abafite imishinga iciriritse y’ikoranabuhanga hashyizweho ibigo nka KLab ndetse hanatangizwa ‘Youth Connect’ ifasha urubyiruko rufite imishinga myiza y’ikoranabuhanga igaterwa inkunga.
Minisitiri Nsengimana avuga ko ikigo cya KLab kimaze kunyurwamo n’urubyiruko rugera ku 1 400 kandi kimaze kubyara ibigo 60 by’ubucuruzi.
NIYONSENGA SCHADRACK


text:
Mu mahanga
Umugabo W’Umwamikazi Elisabeth II Azaherekezwa N’Abantu 30 Gusa
Umugabo w’Umwamikazi Elisabeth II w’u Bwongereza, Prince Philip, azashyingurwa kuri uyu wa Gatandatu mu muhango byemejwe ko uzitabirwa n’abantu 30 gusa, kubera ingamba zo kwirinda icyorezo cya COVID-19.
Mu isengesho ryo kumusezeraho bwa nyuma rizabera muri Chapelle yitiriwe Mutagatifu George mu gace ka Windsor, kuri uyu wa Gatandatu tariki 17 Mata, hazaba hari abantu bake cyane bagize umuryango w’ibwami.
Abana bane ba Philip bazagenda bakikije Jaguar Land Rover izaba itwaye umurambo we, ubwo izaba yerekeza mu rusengero aho kumusezeraho bizabera. Abo ni ibikomangoma Charles, Andrew, Edward n’Igikomangomakazi Anne.
Byemejwe ko ku murongo w’imbere hazaba hari Igikomangomakazi Anne n’Igikomangoma Charles, bagakurikirwa n’ibikomangoma Edward na Andrew. Abuzukuru be Igikomangoma William na Harry bazakurikira imodoka bari ku murongo wa gatatu.
Bigaragara ko Igikomangoma William n’Igikomangoma Harry batazagenda begeranye, hagati yabo hazaba harimo mubyara wabo Peter Philips.
Abazitabira bose bazaba bambaye udupfukamunwa kandi bahanye intera mu kwirinda COVID-19. Umwamikazi we azaba yicaye wenyine.
Umuvugizi w’ingoro y’ubwami bw’u Bwongereza yavuze ko uburyo bwo gushyingura uyu mugabo bwavuguruwe bijyanye n’amabwiriza yo kwirinda icyorezo cya COVID-19, ariko buhura n’ibyo yifuje mbere yo gupfa.
Umwamikazi yasabye ko nta munyamuryango w’ibwami ugomba kuzambara imyenda ya gisirikare muri uyu muhango.
Ni igisubizo kuri Prince Harry na Prince Andrew bemeje ko batakiri mu nshingano za gisirikare, ku buryo hibazwaga niba kuri iyi nshuro bazambara gisirikare.
Prince Philip yaguye muri Windsor Castle ku wa 9 Mata, afite imyaka 99. Yari amaze imyaka 73 ashyingiranywe na Elisabeth II.
Umurambo we uzagenda muri Jaguar Land Rover, we ubwe yagize uruhare mu gushushanya.